open-index/open-wikipedia-markdown huggingface dataset:
ഗബ്ബെ

***ഗബ്ബെ***  മൊഹ്സൻ മക്മൽ ബഫ് സംവിധാനം ചെയ്ത് 1996 ൽ പുറത്തിറങ്ങിയ ഇറാനിയൻ ചലചിത്രം.  1996കാൻ ചലചിത്രോത്സവം. ൽ ഇത് പ്രദർശിപ്പിക്കപ്പെട്ടു. ഒരിനം പേർഷ്യൻ വിരിയിൽ നിന്നാണ്` ഈ സിനിമയ്ക്ക് അതിന്റെ പേര് ലഭിച്ചത്. വൃദ്ധദമ്പതിമാർ അവരുടെ വർണ്ണവിരിയുമായി അലക്കുന്നതിനായി അരുവിക്കരയിലേക്ക് പോവുന്നിടത്താണ് സിനിമ ആരംഭിക്കുന്നത്. നിലത്ത് അത് നിവർത്തിയിട്ടപ്പോൾ ഗബ്ബെ എന്നപേരുള്ള ഒരു പെൺകുട്ടി മഹേന്ദ്രജാലത്തിലെന്നപോലെ ആ കംബളത്തിൽ നിന്നും ഉയർന്നു വരുന്നു, . സിനിമ അവളുടെ കഥ പിന്തുടരുന്നു.. അവളുടെ കുടുംബം,ഒരു  വധുവിനെത്തേടി സഞ്ചരിക്കുന്ന അമ്മാവൻ-എന്നിവരെയെല്ലാം നാം കാണുന്നു 
## Cast
* Abbas Sayah as Uncle
* Shaghayeh Djodat as Gabbeh
* Hossein Moharami as Old Man
* Rogheih Moharami as Old Woman
* Parvaneh Ghalandari

## Awards
* Best Director, Catalonian International Film Festival
* Silver Screen Award, Singapore International Film Festival
* Best Artistic Contribution Award, Tokyo International Film Festival

## References

## External links
*Makhmalbaf Film House 
*

വർഗ്ഗം:1996-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇറാനിയൻ ചലച്ചിത്രങ്ങൾ
വർഗ്ഗം:പേർഷ്യൻ ഭാഷ ചലച്ചിത്രങ്ങൾ
കാഞ്ഞാണി

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **കാഞ്ഞാണി**. മണലൂർ ഗ്രാമപഞ്ചായത്തിന്റെ ആസ്ഥാനം ഇവിടെ സ്ഥിതിചെയ്യുന്നു.

KL 08

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പട്ടിക്കാട്, തൃശ്ശൂർ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **പട്ടിക്കാട്**. പാണഞ്ചേരി ഗ്രാമപഞ്ചായത്തിന്റെ ഭാഗമാണിത്. തൃശ്ശൂർ നഗരത്തിൽ നിന്ന് 13 കിലോമീറ്റർ വടക്കുകിഴക്കും പീച്ചി ഡാമിൽ നിന്ന് 7 കിലോമീറ്റർ വടക്കും മാറിയാണ് പട്ടിക്കാട് സ്ഥിതിചെയ്യുന്നത്. ദേശീയപാത 544 ഈ ഗ്രാമത്തിലൂടെ കടന്നുപോകുന്നു.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അസ്മ അൽ-കത്ബി

ജിയോളജി പ്രഫസറും അറിയപ്പെടുന്ന സഞ്ചാരസാഹിത്യകാരിയും അറബി കഥാകാരിയുമാണ് **അസ്മ അൽ-കത്ബി**
## ജീവിതരേഖ
യു.എ.ഇയിലെ റാസൽ ഖൈമയിലാണ് താമസിക്കുന്നു. അറബി പ്രസിദ്ധീകരണങ്ങളിൽ യാത്രാവിവരണങ്ങൾ സ്ഥിരമായി പ്രസിദ്ധീകരിക്കുകയും ചെയ്തുവരുന്നു. ‘സ്കാനർ’ എന്ന കഥാസമാഹാരം മലയാളത്തിൽ പ്രസിദ്ധീകരിച്ചിട്ടുണ്ട്. 

## കൃതികൾ
*‘സ്കാനർ’ 
## അവലംബം


വർഗ്ഗം:അറബി സാഹിത്യകാരന്മാർ
കുലശേഖര ആഴ്‌വാർ

വൈഷ്ണവഭക്തന്മാരായ 12 ആഴ്‌വാർ മാരിൽ ഒരാളായ കുലശേഖര ആഴ്‌വാർ തന്നെയാണ്, കുലശേഖരസാമ്രാജ്യത്തിന്റെ സ്ഥാപകൻ എന്ന് വിശ്വസിക്കപ്പെടുന്നു. തൃശൂർ ജില്ലയിലെ കൊടുങ്ങല്ലൂരിലെ തൃക്കുലശേഖരപുരം ശ്രീകൃഷ്ണക്ഷേത്രം ഇദ്ദേഹം നിർമ്മിച്ചതോ പുതുക്കി പണിതതോ ആണത്രെ.  തിരുമല വെങ്കടേശ്വര ക്ഷേത്രത്തിലെ സോപാനത്തിലേക്കുള്ള പടി ഇദ്ദേഹത്തിന്റെ പേരിൽ **കുലശേഖരപ്പടി** ആയി അറിയപ്പെടുന്നു.വിഷ്ണുസ്തുതിയായ മുകുന്ദമാല ഇദ്ദേഹത്തിന്റെ കൃതിയാണത്രെ. ആഴ്‌വാർ എന്നാൽ ഭക്തിയിൽ ആഴുന്ന (മുങ്ങുന്ന)വൻ എന്നും ആളുന്നവൻ (രക്ഷിക്കുന്നവൻ) എന്നും അർത്ഥം പറഞ്ഞുവരുന്നു.

## ആദ്യകാല ജീവിതം

വേദപുസ്തകത്തിൽ തെളിവുകൾ പ്രകാരം കുലശേഖര ആഴ്‌വാർ കാളി കാലഘട്ടത്തിന്റെ(3102 ബി.സി)  27 - ആം
വർഷം ഭൂമിയിൽ അവതരിച്ചതായി കണക്കാക്കപ്പെടുന്നു.കേരളത്തിലെ പെരിയാറിൽ ദർധവ്രതന്റെ മകനായാണ്‌ കുലശേഖര ആഴ്‌വാർ ജനിച്ചത്.

## രാജഭരണം

കുലശേഖര ആഴ്‌വാർ കേരളത്തിൽ നിന്നുള്ള ഒരു രാജാവാണെന്ന് വിശ്വസിക്കപ്പെടുന്നു.കൊള്ളി (ഇന്നത്തെ ഉറയൂർ), കൂടാൾ (ആധുനിക മധുര), കൊങ്ങു എന്നീ പ്രദേശങ്ങൾ അദ്ദേഹത്തിന്റെ ഭരണപരിധിയിലായിരുന്നുവെന്നും  അദ്ദേഹം തിരുവിതാംകൂറിൽനിന്നുമായിരുന്നുവെന്നും വിശ്വസിക്കപ്പെടുന്നു. രാജവംശത്തിലെ ഏറ്റവും വലിയ രാജവംശമായ ചേരവംശ രാജാവായിരുന്നു അദ്ദേഹം. 800-820 എ.ഡി അദ്ദേഹത്തിന്റെ ഭരണകാലഘട്ടമായി കണക്കാക്കപ്പെടുന്നു. പന്ത്രണ്ട് ആഴ്(ൾ)വാർമാരുടെ കൂട്ടത്തിൽ കുലശേഖരൻ ഏഴാമത്തെ ആളായിരുന്നു.

9-ആം നൂറ്റാണ്ടിനുശേഷം അദ്ദേഹത്തിന്റെ ഭരണം വിജയിച്ചില്ലെന്നും,പല്ലവ രാജാവ് അദ്ദേഹത്തെ കീഴ്പ്പെടുത്തിയെന്നും കരുതപ്പെടുന്നു.

## സന്ന്യാസജീവിതം

12 ആഴ്‌വാർ സന്ന്യാസിമാരിൽ 9-ആമനായി കുലശേഖര ആഴ്‌വാർ ആദരിക്കപ്പെടുന്നു. തന്റെ തത്ത്വജ്ഞാനവും അദ്ധ്യാത്മജ്ഞാനവും ഉപയോഗിച്ച് അദ്ദേഹം വൈഷ്ണവഭക്തി പ്രചരിപ്പിച്ചു. തെക്കേ ഇന്ത്യയിലെ ഭക്തി പ്രസ്ഥാനത്തിലെ മഹാനായ ഒരു വൈഷ്ണവ ആഴ്‌വാർ കവിയായി കുലശേഖര ആഴ്‌വാർ ആദരിക്കപ്പെടുന്നു.

## രചനകൾ
സംസ്കൃതകൃതിയായ  മുകുന്ദമാല (വിഷ്ണുസ്തുതി ) ഇദ്ദേഹത്തിന്റെ രചനയാണ്. കൂടാതെ ദിവ്യ പ്രബന്ധത്തിലെ ഒരു പ്രധാന കൃതിയായ പെരുമാൾ തിരുമൊഴിയും ഇദ്ദേഹത്തിന്റെ രചനയാണ്. ആഴ്‌വാർ സന്ന്യാസികൾ രചിച്ച ഈ കൃതികൾ 105 കവിതകളും 4000 സ്തോത്രങ്ങളും അടങ്ങുന്നതാണ്. അദ്ദേഹത്തിന്റെ കവിതകൾ ഭക്തിഗാനപ്രകൃതിയുള്ളവയാണ്, പ്രധാനമായും മഹാവിഷ്ണുവിന്റെ പ്രമുഖ അവതാരങ്ങളെപ്പറ്റിയാണ്   (രാമനും കൃഷ്ണനും ) ഇവ. അദ്വൈത സിദ്ധാന്തത്തിന്റെ ഉപജ്ഞാതവായ ശങ്കരാചാര്യർ ഇദ്ദേഹത്തിന്റെ സമകാലികനാണ് .രാമഭക്തനായ ഇദ്ദേഹം, രാമന്റെ ജീവിതത്തിലെ വേദനകൾ തന്റേതായി കണക്കാക്കിയിരുന്നു. അതിനാൽ അദ്ദേഹം പെരുമാൾ (മഹാൻ എന്നർത്ഥം) എന്നറിയപ്പെടുന്നു. രാമന്റെയും കൃഷ്ണന്റെയും ഇതിഹാസങ്ങളിലുള്ള ഇദ്ദേഹത്തിന്റെ ഇടപെടൽ മഹത്തായ പല ഭക്തിരസമുള്ള കവിതകൾക്ക് ജന്മം നൽകി.  ഇദ്ദേഹം രചിച്ച സംസ്കൃത നാടകങ്ങളാണ് തപതീസംവരണവും സുഭദ്രാധനഞ്ജയവും. വിച്ഛിന്നാഭിഷേകം എന്ന നാടകവും ഇദ്ദേഹം രചിച്ചിട്ടുണ്ട്. ഈ കൃതി ഇപ്പോൾ ലഭ്യമല്ല. ആശ്ചര്യമഞ്ജരി എന്ന ഗദ്യാഖ്യായികയുടെ കർതൃത്വവും കുലശേഖര ആഴ്‌വാറിൽ ആരോപിക്കപ്പെട്ടിട്ടുണ്ട്. ഈ കൃതിയും കണ്ടുകിട്ടിയിട്ടില്ല.

## തിരുവിതാംകൂർ രാജകുടുംബം
പത്മനാഭസ്വാമി ക്ഷേത്രത്തിന്റെ സംരക്ഷകരായ തിരുവിതാംകൂർ രാജകുടുംബം കുലശേഖര ആഴ്‌വാരുടെ വംശജരാണ്‌. തിരുവിതാംകൂർ മഹാരാജാവിന്റെ ഒരു സ്ഥാനനാമം 'കുലശേഖര പെരുമാൾ' എന്നാണ്. മാത്രമല്ല കുലശേഖര ആഴ്‌വാരുടെ കിരീടമായ 'ചേരമുടി' ഇപ്പോഴും തിരുവിതാംകൂർ രാജകുടുംബത്തിന്റെ കൈവശമുണ്ട്.

## അവലംബം

വർഗ്ഗം:ആഴ്‌വാർ
വർഗ്ഗം:ചേരരാജാക്കന്മാർ
എതിർലിംഗ ലൈംഗികത

എതിർ ലിംഗത്തിൽപ്പെട്ട വ്യക്തികളോടു മാത്രം തോന്നുന്ന ലൈംഗിക താത്പര്യമോ,  ആകർഷണമോ, പ്രണയമോ ആണ് **എതിർ ലിംഗ ലൈംഗികത** (**Heterosexuality**).  ലൈംഗികതയുടെ ഭാഗമായ ഒരു സെക്ഷ്വൽ ഓറിയന്റേഷൻ (Sexual orientation) കൂടിയാണിത്. ഭൂരിപക്ഷം വരുന്ന ജനതയുടെ ലൈംഗിക ചായ്‌വ് ഈ വിഭാഗത്തിൽപ്പെടുന്നു. സ്ത്രീ-പുരുഷ ലൈംഗികത ഇതിന്‌ ഉദാഹരണമാണ്. ലിംഗ-ലൈംഗിക ന്യൂനപക്ഷങ്ങളുടേതിന് (LGBTIAQ) സമാനമായി എതിർ ലിംഗലൈംഗികതയും ജനതികവും ജൈവീകവുമാണ്.മസ്തിഷ്കത്തിന്റെ പ്രത്യേകത ഇവിടെയും പ്രധാനമാണ്.കൗമാര പ്രായത്തിൽ ശക്തമാകുന്ന ലൈംഗിക താല്പര്യം ജീവിതകാലം മുഴുവൻ നിലനിന്നേക്കാം. ഇത് തികച്ചും സ്വാഭാവികമാണ്. 

## അവലംബം

വർഗ്ഗം:ലിംഗ പഠനം
വർഗ്ഗം:Sexual orientation
വർഗ്ഗം:ലൈംഗിക ആഭിമുഖ്യം
എരനെല്ലൂർ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **എരനെല്ലൂർ**. ചൂണ്ടൽ ഗ്രാമപഞ്ചായത്തിന്റെ ഭാഗമാണിത്.
## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കൂർക്കഞ്ചേരി

തൃശ്ശൂർ മുൻസിപ്പൽ കോർപ്പറേഷന്റെ വാർഡ് 41 ഉൾപ്പെടുന്ന സ്ഥലമാണ് **കൂർക്കഞ്ചേരി**. തൃശ്ശൂർ നഗരത്തിന്റെ തെക്കുഭാഗത്ത്, നഗരഹൃദയത്തിൽ നിന്ന് രണ്ടു കിലോമീറ്റർ അകലെയായി, ഇരിഞ്ഞാലക്കുട, കൊടുങ്ങല്ലൂർ, തൃപ്രയാർ തുടങ്ങിയ സ്ഥലങ്ങളിലേയ്ക്കുള്ള വഴിയിലാണ് ഈ സ്ഥലം സ്ഥിതിചെയ്യുന്നത്. 2000 വരെ ഇവിടം ആസ്ഥാനമായി ഒരു ഗ്രാമപഞ്ചായത്ത് ഉണ്ടായിരുന്നു. കൂർക്കഞ്ചേരിയും സമീപപ്രദേശങ്ങളായ കണിമംഗലം, വടൂക്കര, കണ്ണങ്കുളങ്ങര, നെടുപുഴ തുടങ്ങിയവയും ഉൾപ്പെട്ടതായിരുന്നു ഈ പഞ്ചായത്ത്. തൃശ്ശൂർ കോർപ്പറേഷനാക്കി ഉയർത്തിയപ്പോൾ അത് ഇല്ലാതായി.  ഇപ്പോൾ നഗരപ്രാന്തത്തിലെ ഏറ്റവും താമസസൗകര്യമുള്ള സ്ഥലങ്ങളിലൊന്നാണിത്. ശ്രീനാരായണഗുരു പ്രതിഷ്ഠ നടത്തിയ പ്രസിദ്ധമായ മഹേശ്വരക്ഷേത്രം ഇവിടെയാണ് സ്ഥിതിചെയ്യുന്നത്. ഈ ക്ഷേത്രത്തിലെ തൈപ്പൂയ മഹോത്സവം അതിവിശേഷമാണ്. ഇതുകൂടാതെ വേറെയും നിരവധി ദേവാലയങ്ങൾ ഈ പ്രദേശത്തുണ്ട്. 
  
വർഗ്ഗം:തൃശ്ശൂരിന്റെ നഗരപ്രാന്തങ്ങൾ
വെള്ളാനിക്കര

കേരളത്തിലെ തൃശ്ശൂർ ജില്ലയിലെ പ്രധാന നഗരപ്രാന്തവും തൃശ്ശൂർനഗരകവാടവുമായ മണ്ണുത്തിയോട് ചേർന്നുള്ള ഒരു ചെറുഗ്രാമമാണ്  **വെള്ളാനിക്കര**. മാടക്കത്തറ ഗ്രാമപഞ്ചായത്തിന്റെ ഭാഗമാണിത്. കേരള കാർഷിക സർവ്വകലാശാല ഇവിടെ സ്ഥിതി ചെയ്യുന്നു.

തൃശ്ശൂർ ജില്ലയുടെ കിഴക്ക് പത്ത് കിലോമീറ്റർ മാറി , മണ്ണുത്തിയിൽ നിന്ന് രണ്ടു കിലോമീറ്റർ വടക്ക് മാറി വെള്ളാനിക്കര സ്ഥിതിചെയ്യുന്നു.
വെള്ളാനിക്കരയുടെ കിഴക്കേ ഭാഗമായ കിഴക്കേ വെള്ളാനിക്കരയിൽ ആണ് കേരള കാർഷിക സർവ്വകലാശാല കേരള വനശാസ്ത്ര കോളേജ് എന്നിവ സ്ഥിതി ചെയ്യുന്നത്. തൃശ്ശൂർ-മുക്കാട്ടുക്കര-മണ്ണുത്തി റോഡിൽ മര്യാദമൂല ജങ്ക്ഷനിൽ നിന്ന് ഒരു കിലോമീറ്റർ സഞ്ചരിച്ചാൽ മറുഭാഗമായ പടിഞ്ഞാറെ വെള്ളാനിക്കരയിൽ എത്തിച്ചേരും. പ്രശസ്തമായ **[[ശ്രീ ആണ്ടുണ്ണിദേവർ ശിവക്ഷേത്രം]]** , വെള്ളാനിക്കര സഹകരണബാങ്ക് ആസ്ഥാനം, വെള്ളാനിക്കര വില്ലേജ് ഓഫീസ്,പടിഞ്ഞാറെ വെള്ളാനിക്കര ഗ്രാമീണവായനശാല,വെള്ളാനിക്കര ശ്രീ അയ്യപ്പൻക്കാവ് ക്ഷേത്രം  എന്നിവ ഇവിടെ സ്ഥിതിചെയ്യുന്നു.

വർഗ്ഗം:തൃശ്ശൂർ ജില്ലയിലെ പട്ടണങ്ങൾ
വുകമീൻ

കടലുകളിലും, അഴിമുഖത്തും കണ്ടുവരുന്ന ഒരു തരം മത്സ്യ വിഭാഗമാണ് **വുകമീൻ** (Pufferfish, blowfish, fugu, swellfish, or globefish). ഇവയ്ക്ക് പല ഉപവിഭാഗങ്ങളുണ്ട്. വീർത്തിരിക്കുമ്പോൾ പുറത്തുകാണുന്ന നാലു് വലിയ പല്ലുകൾ ഇരകളുടെ പുറന്തോട് പൊളിക്കാൻ സഹായിക്കുന്നു. ഇതിനെ സുചിപ്പിക്കുന്ന  'ടെട്രോഡോൻടിഡെയ്'  എന്ന ശാസ്ത്രീയനാമമാണു് ഇവയ്ത്തുള്ളതു്.

സുവർണ്ണ വിഷ തവളയെ ഒഴിച്ചാൽ, എറ്റവും വിഷമുള്ള ജീവിയാണു് വുകമീൻ. ഇവയുടെ കരളും മറ്റു ചില ആന്തര അവയവങ്ങളും ചിലപ്പോൾ തൊലിപോലും മറ്റു മിക്ക ജന്തുക്കൾക്കും മാരക വിഷമാണു്. എങ്കിലും, ഇവയുടെ ചില ഉപവിഭാഗങ്ങളുടെ മാസം പരിമിതമായ അളവിൽ ഉപയോഗിച്ചുകൊണ്ടു്,  ചൈനയിലേയും കൊറിയയിലേയും പ്രത്യേകം പരീശീലനം നേടിയ പാചകക്കാർ സ്വാദേറിയ ഭക്ഷണമൊരുക്കാറുണ്ടു്.

വയറിൽ വെള്ളമോ കാറ്റോ നിറച്ചു് വലിപ്പം കൂട്ടി ഒരു ഗോളം പോലെയാകാൻ ഇവയ്ക്ക് സാധിക്കുന്നു. അതിനാലാണു് ഇവയ്ക്കു് വുകമീൻ എന്ന പേരു് ലഭിക്കുന്നതു്. ശത്രുക്കളിൽ നിന്നും രക്ഷപ്പെടാനാണു് ഇവ ഈ കഴിവു് ഉപയോഗിക്കുന്നതു്.

## സഞ്ചാരം

വശങ്ങളിലേയും മുതുകിലേയും കീഴ്ഭാഗത്തേയും വാലറ്റത്തേയും ചിറകുകൾ ഒന്നിച്ചുപയോഗിച്ചുള്ള സഞ്ചാരം ഇവയ്ക്കു് എല്ലാവശത്തേക്കും എളുപ്പത്തിലുള്ള സഞ്ചാരം സാദ്ധ്യമാക്കുന്നു. എങ്കിലും വളരെ മന്ദഗതിയാലാണു്, ഇവ സഞ്ചരിക്കുന്നതു്. ഇതുമുലം മറ്റു ജന്തുക്കളുടെ ആക്രമണത്തിന് ഇവ പെട്ടെന്നിരയാകുന്നു. വാല് ദിശ നിയന്ത്രിക്കാനുള്ള ഫലകംപോലെ ഉപയോഗിക്കുന്നു. ആപത്തിൽ നിന്നും രക്ഷപ്പെടുവാൻ ശത്രുക്കൾക്കു് തിരിച്ചറിയാനാവത്ത വേഗത്തിൽ ദിശമാറ്റി കുതിക്കാനുള്ള കഴിവു് ഇവയ്ക്കുണ്ടു്. അതിനായി വാൽച്ചിറകാണു് ഉപയോഗിക്കുന്നതു്.

## അവലംബം

വർഗ്ഗം:വിഷജന്തുക്കൾ
വർഗ്ഗം:മത്സ്യങ്ങൾ
മുളങ്കുന്നത്തുകാവ്

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **മുളങ്കുന്നത്തുകാവ്**. മുളങ്കുന്നത്തുകാവ് ഗ്രാമപഞ്ചായത്തിന്റെ ഭാഗമാണിത്. കേരള സർക്കാരിന്റെ കില എന്ന സ്ഥാപനം ഇവിടെയാണ് സ്ഥിതിചെയ്യുന്നത്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ശാസ്ത്രരംഗത്തെ സ്തീകൾ

മാനവ സംസ്കൃതിയുടെ ചരിത്രത്തിലുടനീളം സ്ത്രീകൾ ശാസ്ത്ര രംഗത്തു് നിർണ്ണായകമായ സംഭാവനകൾ നൽകിയിട്ടുണ്ടു്. സ്ത്രീകൾ തങ്ങളുടെ സാമൂഹ്യ വിലക്കുകളേയും, പരിമിതികളേയും ഭേദിച്ച് നടത്തിയ ശാസ്ത്രസംരംഭങ്ങളേയും, അവയുടെ നേട്ടങ്ങളേയും കുറിച്ചു്, ശാസ്ത്രത്തിലും, ലിംഗപഠനത്തിലും താല്പര്യം കാട്ടിയിരുനിന ചരിത്രഗവേഷകർ രേഖപ്പെടുത്തിയിട്ടുണ്ടു്. സ്ത്രീകളുടെ ശാസ്ത്രരംഗത്തെ സംഭാവനകളെ കുറിച്ചുള്ള പഠനം ഒരു പ്രത്യേക പഠനവിഷയമായി മാറിയിട്ടുണ്ടു് 

## അവലംബം

## തുടർ വായനയ്ക്കു്

*  (Cambridge Univ Press catalogue)
* 
* 
* 
* 
* 
* 
* 
* 
* 
* 
* 
* 
*Warner, Deborah Jean. "Perfect in Her Place." ''Conspectus of History'' 1.7 (1981): 12–22.

വർഗ്ഗം:ശാസ്ത്രജ്ഞർ
വർഗ്ഗം:സ്ത്രീ ശാസ്ത്രജ്ഞർ
വൈ.ഡബ്ല്യു.സി.എ

വൈ.ഡബ്ല്യു.സി.എ. (വേൾഡ് യംഗ് വുമൻസ് ക്രിസ്ത്യൻ അസോസിയേഷൻ ലോകമെമ്പാടുമുള്ള സ്ത്രീകളുടെ സാമൂഹികവും സാമ്പത്തികവുമായ ഉന്നമനത്തിനു വേണ്ടി പ്രവർത്തിക്കുന്ന സ്ത്രീകളുടെ പ്രസ്ഥാനമാണ്. യുവവനിതാനേതൃത്വം, സമാധാനം, നീതി, മനുഷ്യാവകാശം, സുസ്ഥിരവികസനം എന്നിവയ്ക്കു വേണ്ടിയാണ് ഈ പ്രസ്ഥാനം നിലകൊള്ളുന്നത്.

വർഗ്ഗം:സംഘടനകൾ - അപൂർണ്ണലേഖനങ്ങൾ
പിക്‌ പോക്കറ്റ്‌

1976-ൽ പുറത്തിറങ്ങിയ ഒരു മലയാള ചലച്ചിത്രമാണ് **പിക്പോക്കറ്റ്**. ശശികുമാർ സംവിധാനം നിർവഹിച്ച് ശ്രീ മഹേശ്വരി ആർട്സ് നിർമിച്ച പിക്പോക്കറ്റിന്റെ കഥയും തിരക്കഥയും സംഭാഷണവും പാപ്പനംകോട് ലക്ഷ്മണന്റേതായിരുന്നു. പാപ്പനംകോട് ലക്ഷ്മണൻ രചിച്ച ചിത്രത്തിലെ അഞ്ച് ഗാനങ്ങൾക്കും എം.കെ. അർജ്ജുനനാണ് ഈണം നൽകിയത്. 1976 ഒക്ടോബർ 29-ന് ഈ ചിത്രം പ്രദർശനശാലയിലെത്തി.

## അഭിനേതാക്കൾ
*പ്രേം നസീർ
*എം.ജി. സോമൻ
* അടൂർ ഭാസി
*ആലുമ്മൂടൻ
*ശങ്കരാടി
*പറവൂർ ഭരതൻ
*ജയൻ
*വിധുബാല
*കനകദുർഗ്ഗ
*മീന
*ശ്രീലത

## പിന്നണിഗായകർ
യേശുദാസ്പട്ടം സദൻജയചന്ദ്രൻവാണി ജയറാം
## അവലംബം

## പുറത്തേക്കുള്ള കണ്ണികൾ
* ഇന്റർനെറ്റ് മൂവി ഡറ്റാബേസിൽ നിന്ന്

## ചലച്ചിത്രംകാണാൻ
* "പിക്പൊക്കറ്റ്''

വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ

വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:പാപ്പനംകോട്- അർജ്ജുനൻ  ഗാനങ്ങൾ
ശ്രീ മൂഴിക്കുളങ്ങര ഭഗവതി ക്ഷേത്രം

ശ്രീ മൂഴിക്കുളങ്ങര ഭഗവതി ക്ഷേത്രം

നീണ്ടൂരിനടുത്തുള്ള മൂഴിക്കുളങ്ങര എന്ന ഗ്രാമത്തിന്റെ സർവ ഐശ്വര്യ മാണ് ഈ ക്ഷേത്രം. ആയിരം ഭ്രദക്ക് അരപട്ടാര്വമ്മ എന്നാണു പഴമൊഴി. മൂഴിക്കുളങര മുഴുപട്ടാര്വമ്മയെന്നാണ് സങ്കല്പ്പം. അതിനാല് തന്നെ നമ്മുടെ പട്ടാര്വമ്മയുടെ രൗദത്തെപ്പത്തി വര്ണ്ണിക്കാനിലാ. പട്ടാര്വമ്മക്കു ഏറെ വിശിഷ്ട വഴിപാടാണ് മുടിയേറ്റ്.
മുടിയേറ്റ് വഴിപാട് ഇതുപോലെ അധികം ദിവസങളില് നടത്തപ്പെടുന്ന ക്ഷേത്റങള് വേറെയില തന്നെ. അതുകൊണ്ടു മൂഴിക്കുളങരയിലെ മുടിയേറ്റു മഹോല്സവം . കേരളത്തിലെ മുടിയേറ്റു മാമാങ്കമായി വിശേഷിക്കപ്പെടുന്നു. മീനപൂര മഹോത്സവത്തോട് അനുബന്ധിച്ച് മുടിയേറ്റ് വഴിപാടും ഈ അമ്പലത്തിൽ നടത്തുന്നു. മറ്റൊരു വ്യത്യസ്ത മായ വഴിപാട്‌ ആണ് കൊട്ടും ചിരിയും. വില പിടിച്ച എന്തേലും വസ്തുകൾ നഷ്ടപെടുമ്പോൾ ഈ വഴിപാട്‌ ഭഗവതിക്ക്‌ (മൂഴിക്കുളങ്ങര അമ്മ) നേർന്നു കഴിഞ്ഞാൽ..നഷ്ട പെട്ട വസ്തു തിരിച്ചു കിട്ടുമെന്ന് അനുഭവസ്ഥർ സാക്ഷ്യപെടുത്തുന്നു. എല്ലാ ചൊവ്വ,വെള്ളി ദിവസങ്ങളിൽ പട്ടരിയമ്മ ക്ക് ഗുരുതി വഴിപാടും നടത്തുന്നു.
അൾത്താര (ചലച്ചിത്രം)

1964-ൽ പുറത്തിറങ്ങിയ മലയാള ചലച്ചിത്രമാണ് **അൾത്താര**. പി. സുബ്രഹ്മണ്യം നിർമ്മാണവും സംവിധാനവും നിർവ്വഹിച്ച ഈ ചിത്രം, എ. കുമാരസ്വാമി റിലീസ് വിതരണം ചെയ്തു. അൾത്താരയുടെ കഥയും തിരക്കഥയും സംഭാഷണവും സാഹിത്യകാരൻ പൊൻകുന്നം വർക്കിയുടേതായിരുന്നു. തിരുനയിനാർ കുറിച്ചി രചിച്ച ഈ ചിത്രത്തിലെ ഒമ്പത് ഗാനങ്ങൾക്ക് എം.ബി. ശ്രീനിവാസൻ ഈണം നൽകി.  1964 ഡിസംബർ 24-ന് ഈ ചിത്രം പ്രദർശനത്തിനെത്തി.

## അഭിനേതാക്കൾ
*പ്രേം നസീർ 
*കൊട്ടാരക്കര ശ്രീധരൻ നായർ 
*അടൂർ ഭാസി
*എസ് പി പിള്ള
*പറവൂർ ഭരതൻ
*എൻ എസ് ഇട്ടൻ
*കെ വി ശാന്തി
*കാഞ്ചന
*മേരി
*ഷീല 
*കെ എസ് ഗോപിനാഥ്
*ജോസഫ് ചാക്കോ 
*ഗോപിനാഥൻ നായർ
## ഗാനങ്ങൾ
ഗാനങ്ങൾക്ക് തിരുനയിനാർകുറിച്ചി മാധവൻ നായർ രചന നിർവ്വഹിക്കുകയും എം.ബി. ശ്രീനിവാസൻ ഈണം നൽകുകയും ചെയ്തു.

		

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡറ്റാബേസിൽ നിന്ന് 

വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:പൊൻ കുന്നം വർക്കി കഥ എഴുതിയ ചലച്ചിത്രങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
തിബെത്ത് സ്വയംഭരണപ്രദേശം

ചൈനയിലെ പ്രവിശ്യാതലത്തിലുള്ള ഒരു സ്വയംഭരണപ്രദേശമാണ് **തിബെത്ത് സ്വയംഭരണപ്രദേശം**. 

തിബറ്റ് ഒരു ചരിത്രപരമായി സ്വതന്ത്രമായ ഭൂപ്രദേശം ആയിരുന്നു, എന്നാൽ 1950-കളിൽ ചൈനീസ് ജനാധിപത്യ റിപ്പബ്ലിക്ക് ഇത് അധീനതയിൽ എടുത്തു. ഇത് അന്നുമുതൽ ഒരു വിവാദമായ വിഷയമായി നിലകൊള്ളുന്നു. പത്മശ്രീവാസ തിബറ്റൻ നയതന്ത്രം, സംസ്കാരം, മതം എന്നിവയിൽ വലിയ സ്വാധീനമുള്ള ബുദ്ധമതത്തെ അടിസ്ഥാനമാക്കി നിലകൊള്ളുന്നു. പത്മശ്രീവാസ തലസ്ഥാനമായ ലാസായിൽ സ്ഥിതിചെയ്യുന്ന പോട്ടാല കൊട്ടാരം, ദലായ് ലാമയുടെ പഴയ ഔദ്യോഗിക വസതി, പ്രശസ്തമാണ്.

തിബറ്റിന്റെ വിശ്വപ്രസിദ്ധമായ വന്യജീവിതം, ഹിമാലയൻ പരിസ്ഥിതി, ആകർഷകമായ വിനോദസഞ്ചാര കേന്ദ്രങ്ങൾ എന്നിവ പ്രകൃതി പ്രിയരെയും വിനോദ സഞ്ചാരികളെയും ആകർഷിക്കുന്നു. 1959-ലെ തിബറ്റൻ വിപ്ലവശ്രമം പരാജയപ്പെടുകയും, ദലായ് ലാമയും നിരവധി തിബറ്റൻ ജനങ്ങളും ഇന്ത്യയിലേക്ക് അഭയാർത്ഥികളായി പോവുകയും ചെയ്തു. അതിനുശേഷം തിബറ്റിൽ ചൈനീസ് ഭരണകൂടം കർശന നിയന്ത്രണങ്ങൾ ഏർപ്പെടുത്തി. 

തിബറ്റിലെ മനുഷ്യാവകാശ ലംഘനങ്ങൾ, സാംസ്കാരിക വിപ്ളവം എന്നിവക്ക് ചൊല്ലി അന്തർദേശീയ തലത്തിൽ പ്രതിഷേധങ്ങൾ ഉയർന്നിട്ടുണ്ട്. ഇതുവരെയും തിബറ്റൻ ജനങ്ങൾ സ്വതന്ത്ര തിബറ്റിന് വേണ്ടി പോരാടിക്കൊണ്ടിരിക്കുകയാണ്. തിബറ്റിലെ സമുദായം അവരുടെ സംസ്കാരവും മതവും നിലനിറുത്താനുള്ള ശ്രമങ്ങൾ തുടരുന്നു, കൂടാതെ ദലായ് ലാമയുടെ ആത്മീയ നേതൃത്വത്തിൽ അവരുടെയധിഷ്ഠിതമായ സ്വാതന്ത്ര്യപ്രവർത്തനങ്ങൾക്കും സഹകരിക്കുന്നു.

## അവലംബം

വർഗ്ഗം:ചൈനയിലെ സ്വയംഭരണപ്രദേശങ്ങൾ
വർഗ്ഗം:ചൈനയിലെ പ്രവിശ്യകൾ
വർഗ്ഗം:തിബെത്ത്
മിലിട്ടറി നഴ്സിങ് സർവ്വീസ് (ഇന്ത്യ)

ഇന്ത്യൻ സൈന്യത്തിന്റെ അവശ്യവിഭാഗങ്ങളിലൊന്നാണ് **മിലിട്ടറി നഴ്‌സിങ് സർവീസ്** അഥവാ **എം.എൻ.എസ്.** 1881-ൽ ബ്രിട്ടീഷുകാരുടെ കാലത്താണ് ഇന്ത്യയിൽ എം.എൻ.എസ്. രൂപംകൊണ്ടത്. ബ്രിട്ടീഷ് ഇന്ത്യൻ ആർമിയിൽ, *ഇന്ത്യൻ ആർമി നേഴ്സിംഗ് സർവീസ്* എന്ന പേരിലാണ് ഈ വിഭാഗത്തിനു തുടക്കമിട്ടത്. ഒന്നാം ലോകമഹായുദ്ധത്തിനുശേഷം 1926-ലാണ് നഴ്‌സിങ് ഇന്ത്യൻസേനയുടെ സ്ഥിരം സർവീസായത്.
## പ്രവേശന രീതി
അവിവാഹിതരായ വനിതകൾക്കാണ് അവസരം. വിവാഹമോചിതർ, നിയമാനുസൃതം വേർപിരിഞ്ഞവർ, ബാദ്ധ്യതകളില്ലാത്ത വിധവകൾ എന്നിവർക്കും അപേക്ഷിക്കാവുന്നതാണ്. 
### വിദ്യാഭാസ യോഗ്യത
പ്ലസ്ടു അല്ലെങ്കിൽ തത്തുല്യകോഴ്‌സാണ് അടിസ്ഥാനയോഗ്യത. ഭൗതികശാസ്ത്രം, രസതന്ത്രം, ജീവശാസ്ത്രം എന്നിവയും ഇലക്ടീവ് സബ്ജക്ടായി ഇംഗ്ലീഷും വിഷയങ്ങളായി പഠിച്ചിരിക്കണം. കുറഞ്ഞത് 50 ശതമാനം മാർക്കോടെ ആദ്യഅവസരത്തിൽത്തന്നെ ജയിച്ചിരിക്കുന്ന് റെഗുലർ പഠനക്കാർ ആയിരിക്കണം ഉദ്യോഗാർത്ഥികൾ. കൂടാതെ അവസാനവർഷക്കാർക്കും പരീക്ഷയെഴുതി ഫലം കാക്കുന്നവർക്കും അപേക്ഷിക്കാം. എന്നാൽ ഇവർ കോഴ്‌സ് തുടങ്ങുന്നതിനുമുമ്പ് തങ്ങളുടെ സർട്ടിഫിക്കറ്റ് ഹാജരാക്കേണ്ടതാണ്. ഉദ്യോഗാർത്ഥികൾക്ക് ഒന്നിലേറെ ഭാഷകളിലുള്ള പരിജ്ഞാനം അഭികാമ്യം.

## ഉദ്യോഗാർത്ഥികളുടെ തിരഞ്ഞെടുപ്പ്
എഴുത്തുപരീക്ഷയുടെയും അഭിമുഖത്തിന്റെയും ശാരീരികയോഗ്യതാ പരിശോധനയുടെയും അടിസ്ഥാനത്തിലാണ് തിരഞ്ഞെടുപ്പ് നടക്കുക. എഴുത്തുപരീക്ഷയിലും അഭിമുഖത്തിലും ലഭിച്ച മാർക്കിന്റെ അടിസ്ഥാനത്തിൽ തയ്യാറാക്കുന്ന പട്ടികയിൽനിന്ന് മെറിറ്റിന്റെ അടിസ്ഥാനത്തിലാകും സേനയ്ക്കുകീഴിലെ വിവിധ നഴ്‌സിങ് സ്‌കൂലുകളിലോ കോളേജുകളിലോ പ്രവേശനം നൽകുന്നത്. രാജ്യത്തെ 18 കേന്ദ്രങ്ങളിലായി എല്ലാവർഷവും ഫെബ്രുവരിയിലാണ് എഴുത്തുപരീക്ഷ നടക്കുക.  കൊച്ചി, തിരുവനന്തപുരം, കണ്ണൂർ(ഏഴിമല) എന്നിവയാണ് കേരളത്തിലെ മൂന്ന് പരീക്ഷാകേന്ദ്രങ്ങൾ.
### പരീക്ഷ
ഒബ്ജക്ടീവ് രീതിയിലുള്ളതാവും എഴുത്തുപരീക്ഷ. ഒന്നരമണിക്കൂർ ദൈർഘ്യം. ജനറൽ ഇംഗ്ലീഷ്, ഭൗതികശാസ്ത്രം, രസതന്ത്രം, ജീവശാസ്ത്രം, ജനറൽ ഇന്റലിജൻസ് എന്നിവയിൽനിന്നുള്ള ചോദ്യങ്ങൾ ഉണ്ടാവും. ഹയർസെക്കൻഡറി നിലവാരത്തിലുള്ള പരീക്ഷയാണിത്. ഇംഗ്ലീഷ്‌വിഭാഗത്തിൽ പദസമ്പത്ത്, വാക്യഘടന, പ്രയോഗങ്ങൾ, എതിർപദങ്ങൾ, വ്യാകരണം തുടങ്ങിയവയൊക്കെ ഉണ്ടാകാം. ശാസ്ത്രവിഭാഗത്തിൽ ഹയർസെക്കൻഡറി  നിലവാരത്തിലുള്ള ചോദ്യങ്ങളാണുണ്ടാവുക. മറ്റ് സിലബസ്സുകളിൽ പഠിച്ചവർ സി.ബി.എസ്.ഇ. (CBSE) പാഠപുസ്തകങ്ങൾ നോക്കാൻ ശ്രദ്ധിക്കുക. മെഡിക്കൽ എൻട്രൻസ് റാങ്ക് ഫയലുകളെയും ആശ്രയിക്കാം.
### അഭിമുഖം
എഴുത്തുപരീക്ഷയിൽ മികവുകാട്ടുന്നവരെ അഭിമുഖത്തിന്  വിളിക്കും. ഉദ്യോഗാർത്ഥിക്ക് ആതുരസേവനമേഖലയോടുള്ള താത്പര്യംതന്നെയാണ് ഈ മേഖലയിലേക്കുള്ള തിരഞ്ഞെടുപ്പിൽ നിർണായകമാവുക. മുമ്പ് ഇവയിൽ പങ്കെടുത്തിരുന്നവരുടെ അഭിപ്രായനിർദ്ദേശം തേടുന്നത് നല്ലത്.
## പഠനം
യോഗ്യത നേടിയവർ സേനയുടെ കോളേജ് ഓഫ് നഴ്‌സിങ്ങിൽ അതത് വർഷത്തെ ആഗസ്തിൽ തുടങ്ങുന്ന നാലുവർഷം ദൈർഘ്യമുള്ള "ബി.എസ്‌സി.(BSc)" നഴ്‌സിങ് കോഴ്‌സോ" അല്ലെങ്കിൽ മൂന്നരവർഷം ദൈർഘ്യമുള്ള ജി.എൻ.എം.(General Nursing and Midwifery)" എന്ന ഡിപ്ലോമകോഴ്‌സോ പഠിക്കേണ്ടതാണ്.

## പഠന ശേഷം
തിരഞ്ഞെടുക്കപ്പെടുന്ന വിദ്യാർഥികൾ അഞ്ചുവർഷം മിലിട്ടറി നഴ്‌സിങ് സർവീസിൽ പ്രവർത്തിക്കാമെന്ന ഉടമ്പടിയിൽ ഒപ്പുവെച്ചിരിക്കണം. പരിശീലനകാലയളവിൽ സൗജന്യറേഷൻ, താമസസൗകര്യം, യൂണിഫോം, പ്രതിമാസ സ്റ്റൈപ്പൻഡ് എന്നിവയെല്ലാം ലഭിക്കും. കോഴ്‌സ് വിജയകരമായി പൂർത്തിയാക്കുന്നവർക്ക് മിലിട്ടറി നഴ്‌സിങ് സർവീസിൽ ഓഫീസർ റാങ്കിൽ (ലെഫ്റ്റനന്റ്) നിയമനം ലഭിക്കും. ശേഷം സർവീസ് കാലാവധി കൂടുന്നതനുസരിച്ച് മേജർ ജനറൽ ആയി വരെ സ്ഥാനകയറ്റം ലഭിക്കാവുന്നതാണ്.

## അവലംബം

വർഗ്ഗം:ഇന്ത്യൻ സേന
എലിസബത്ത് അലക്സാണ്ടർ

ഒരു കാലാവസ്ഥാ ശാസ്ത്രജ്ഞയും റേഡിയോ ജ്യോതിശാസ്ത്രജ്ഞയും ആയിരുന്നു **എലിസബത്ത് അലക്സാണ്ടർ**(1908-1958). ആദ്യത്തെ വനിതാ റേഡിയോ അസ്ട്രോണമർ എന്ന വിശേഷണം എലിസബത്ത് അലക്സാണ്ടറിനുള്ളതാണ്.

## ജീവചരിത്രം
1908 ഡിസംബർ 13ന് ഇംഗ്ലണ്ടിലായിരുന്നു ജനനമെങ്കിലും ബാല്യകാലം ചെലവഴിച്ചത് ഇന്ത്യയിലായിരുന്നു. എലിസബത്തിന്റെ പിതാവ് ആ കാലത്ത് പാറ്റ്നയിലെ സയൻസ് കോളെജിലെ അദ്ധ്യാപകനായിരുന്നു. ഒന്നാം ലോകമഹായുദ്ധത്തിനു ശേഷം അവർ ഇംഗ്ലണ്ടിലേക്ക് മടങ്ങുകയും അവിടെ വെച്ച് പഠനം പൂർത്തിയാക്കുകയും ചെയ്തു. 1931ൽ കേംബ്രിഡ്ജ് യൂണിവേഴ്സിറ്റിയിൽ നിന്ന് ഒന്നാം ക്ലാസോടെ ജിയോളജിയിൽ ബിരുദം നേടി. 1934ൽ അവിടെ നിന്നു തന്നെ പി.എഛ്.ഡി. ബിരുദവും നേടി.

1935 ജൂലൈ ന്യൂസിലന്റിലെ ഭൗതികശാസ്ത്രജ്ഞനായ ഡോ. നോർമ്മൻ എസ്. അലക്സാണ്ടറെ വിവാഹം കഴിച്ചു. 1936ൽ ഭർത്താവിന് സിംഗപ്പൂരിലെ റാഫിൾസ് കോളെജിൽ ജോലി കിട്ടിയതിനെ തുടർന്ന് അവർ അങ്ങോട്ടേക്ക് താമസം മാറി. അവിടെ വെച്ച് അവർ മൂന്നു കുട്ടികൾക്ക് ജന്മം നൽകി. 1940-41 വർഷങ്ങളിൽ സിംഗപ്പൂരിലെ ബ്രിട്ടീഷ് റോയൽ നേവിയിൽ ജോലി നോക്കി. 1942ൽ ജപ്പാൻ സൈന്യം മലയ വരെ എത്തിയതിനെ തുടർന്ന് അവർ കുട്ടികളുമായി ന്യൂസിലന്റിലേക്കു പോയി. സിംഗപ്പൂർ ജപ്പാനു കീഴടങ്ങിയതിനാൽ പിന്നീടവർ ന്യൂസിലന്റിൽ തന്നെ തുടർന്നു. 1942ൽ അവരുടെ 33-ാമത്തെ വയസ്സിൽ ന്യൂസിലന്റിലെ റേഡിയോ ഡവലപ്മെന്റ് ലബോറട്ടറിയിലെ ഗവേഷണവിഭാഗം മേധാവിയായി നിയമിക്കപ്പെട്ടു.

യുദ്ധം അവസാനിച്ചപ്പോൾ നോർമ്മൻ അലക്സാണ്ടർ ന്യൂസിലാന്റിലേക്കു വന്നു. തുടർന്ന് അവർ ഇംഗ്ലണ്ടിലേക്കു പോവുകയും കുട്ടികളെ അവിടെ ഒരു ബന്ധുവിന്റെ കൂടെയാക്കി സിംഗപ്പൂരിലേക്കു തന്നെ മടങ്ങുകയും ചെയ്തു. നോർമ്മൻ അലക്സാണ്ടർ 
റാഫിൾസ് കോളെജിനെ കൂടുതൽ മെച്ചപ്പെടുത്തുന്നതിനുള്ള പ്രവർത്തനങ്ങളിൽ വ്യാപൃതനായി. 1949ൽ എലിസബത്തിന് സിംഗപ്പൂർ സർക്കാരിനു കീഴിൽ ജിയോളജിസ്റ്റായി ജോലി കിട്ടി. 1950ൽ തന്നെ സിംഗപ്പൂരിന്റെ ഒരു സമ്പൂർണ്ണ ജിയോളജിക്കൽ മാപ്പ് തയ്യാറാക്കാൻ അവർക്കായി.

1952ൽ നോർമ്മൻ നൈജീരിയയിൽ ജോലി സ്വീകരിച്ചതിനെ തുടർന്ന് രണ്ടു പേരും കൂടി അവിടെക്കു താമസം മാറി. എലിസബത്തിന് അവിടെ സോയിൽ സയൻസ് ഡിപ്പാർട്ടുമെന്റിൽ ജോലി ലഭിച്ചു. നൈജീരിയയിലെ യൂണിവേഴ്സിറ്റിയിൽ ജിയോളജി ഡിപ്പാർട്ട്മെന്റ് രൂപീകരിച്ചതിനെ തുടർന്ന് 1958ൽ അവിടത്തെ സീനിയർ ലക്ചററും വകുപ്പു മേധാവിയുമായി നിയമിക്കപ്പെട്ടു. പക്ഷെ അധികം കഴിയുന്നതിനു മുമ്പു തന്നെ അവർക്ക് ഒരു ഹൃദയാഘാതമുണ്ടാവുകയും 1958 ഒക്ടോബർ 15ന് മരണപ്പെടുകയും ചെയ്തു.

## നോർഫോൾക് ഐലന്റ് പ്രതിഭാസം
1945ൽ റോയൽ ന്യൂസിലാന്റ് എയർഫോഴ്സിന്റെ റഡാറിൽ വളരെ ഉയർന്ന തോതിലുള്ള റേഡിയോ നോയ്സ് നിരീക്ഷിക്കപ്പെടുകയുണ്ടായി. അപ്പോൾ എലിസബത്ത് അവിടെത്തെ റേഡിയോ ഡവലപ്മെന്റ് ലബോറട്ടറിയിൽ ജോലി ചെയ്യുകയായിരുന്നു. അവർ ഇതിൽ താൽപര്യമെടുത്ത് കൂടുതൽ പഠനങ്ങൾ നടത്തി. നോർഫോൾക് ദ്വീപിലെ റഡാറിലാണ് ഇതു കണ്ടത്. അതുകൊണ്ട് അവർ ഇതിന് നോർഫോൾക് ഐലന്റ് പ്രതിഭാസം എന്ന പേരു നൽകി. പഠനത്തിൽ നിന്നും ഈ റേഡിയോ തരംഗങ്ങൾ വരുന്നത് സൂര്യനിലെ കളങ്കങ്ങളിൽ നിന്നാണെന്ന് അവർ കണ്ടെത്തി.

## അവലംബം

വർഗ്ഗം:1908-ൽ ജനിച്ചവർ
വർഗ്ഗം:വനിതാ ജ്യോതിശാസ്ത്രജ്ഞർ
വർഗ്ഗം:1958-ൽ മരിച്ചവർ
സുബേദാർ

ഇന്ത്യയിലേയും പാകിസ്താനിലേയും പട്ടാളത്തിലെ ഒരു ഉദ്യോഗസ്ഥപദവിയാണ് **സുബേദാർ** (ഉർദു:صوبے دار). *ജൂനിയർ കമ്മീഷൺഡ് ഓഫീസർ (JCO)* എന്ന വിഭാഗത്തിലാണ് സുബേദാർ പദവി ഉൾപ്പെടുന്നത്.
## References

## External links
* www.Bharat-Rakshak.com/Army/Ranks.html - Illustration of various military insignias including three subedar insignia designs.
വർഗ്ഗം:സൈനികപദവികൾ
ദേബപ്രസാദ് ദാസ്

ഭാരതീയ നർത്തകനും, ഒഡീസി നൃത്തകലയിലെ ആദ്യതലമുറയിലെ ആചാര്യന്മാരിലൊരാളുമായിരുന്നു **ദേബപ്രസാദ് ദാസ്**..( ജ:1932- മ: 	16 ജൂലൈ 1986)

## ജീവിതരേഖ
ഒഡീഷയിലെ കട്ടക്കിനടുത്ത് ഒരു ഗ്രാമത്തിലാണ്  ദേബപ്രസാദ് ജനിച്ചത്. ഇന്ദ്രമണി ദേവിയും ദുർഗ്ഗാ ചരൺ ദാസുമായിരുന്നു മാതാപിതാക്കൾ. മാതാവിന്റെ മരണശേഷം വയലിൻ വാദകനായിരുന്ന മാതാമഹന്റെ സംരക്ഷണയിലാണ് അദ്ദേഹം കഴിഞ്ഞുവന്നത്.
ബാല്യത്തിൽ തന്നെ സംഗീതശിക്ഷണം ലഭിച്ച ദാസ് സംഗീതനൃത്തപരിപാടികൾ നടത്തിവന്നിരുന്ന വിവിധ കലാസമിതികളിൽ ജോലിചെയ്തുവന്നു. *ന്യൂ തിയേറ്റേഴ്സ്* ആയിരുന്നു അതിലാദ്യത്തേത്. 1949 ൽ പ്രവർത്തനം നിലച്ച ന്യൂ തിയേറ്റേഴ്സിനു ശേഷം *അന്നപൂർണ്ണ* എന്ന സമിതിയിൽ പിൽക്കാലത്ത്  ദേബപ്രസാദ്  ഒഡീസി നർത്തകരായകേളു ചരൺ മഹാപത്ര പങ്കജ് ചരൺ ദാസ് എന്നിവരോടൊപ്പവും പ്രവർത്തിയ്ക്കുകയുണ്ടായി. 1953 ൽ അന്നപൂർണ്ണ നിർജ്ജീവമായതിനെത്തുടർന്നു *ഉത്കൽ സംഗീത് മഹാവിദ്യാലയ* എന്ന സ്ഥാപനത്തിൽ അദ്ദേഹം അദ്ധ്യാപകനായിത്തീർന്നു.
പ്രശസ്ത നർത്തകയായ ഇന്ദ്രാണി റഹ്മാൻ ഇദ്ദേഹത്തിന്റെ കീഴിലാണ് പ്രധാനമായും ഒഡീസി അഭ്യസിച്ചത്. 
## പുറം കണ്ണികൾ

* 
* 
* 
## അവലംബം

വർഗ്ഗം:1932-ൽ ജനിച്ചവർ
വർഗ്ഗം:ജൂലൈ 16-ന് മരിച്ചവർ
വർഗ്ഗം:1986-ൽ മരിച്ചവർ
വർഗ്ഗം:ഒഡീസി നർത്തകർ
യവ്ജനി ഖൽദേയി

റഷ്യൻ പട്ടാളത്തിലെ  ഛായാഗ്രാഹകൻ ആയിരുന്നു **യവ്ജനി ഖൽദേയി**(ജ: 23 മാർച്ച് [O.S. 10 മാർച്ച്] 1917 – 6 ഒക്ടോ: 1997) രണ്ടാൽ ലോകമഹായുദ്ധകാലത്ത് നാസി ജർമ്മനിയുടെ തലസ്ഥാനമായിരുന്ന റീഷ്താഗിൽ റഷ്യൻ ചെമ്പടയിലെ ഭടന്മാർ റഷ്യൻ പതാക ഉയർത്തുന്ന  വിഖ്യാത ചിത്രം പകർത്തിയതിലൂടെയാണ് ഖൽദേയി പ്രശസ്തനാകുന്നത്.
1941 മുതൽ 1946 വരെയുള്ള കാലയളവിൽ ഖൽദേയി പകർത്തിയ ചിത്രങ്ങളാണ് അദ്ദേഹത്തെ കൂടുതലും പ്രശസ്തനാക്കിയത്.

## ജീവിതം
യുക്രൈനിലെ ഒരു ജൂത കുടുംബത്തിൽ പിറന്ന ഖൽദേയി കുട്ടിക്കാലത്തുതന്നെ ക്യാമറയിൽ ചിത്രങ്ങൾ പകർത്തുന്നതിൽ താത്പര്യം പുലർത്തിയിരുന്നു. ടാസ്സ് പത്രത്തിൽ പിന്നീട് ഛായാഗ്രാഹകനായി ചേർന്ന ഖൽദേയി പ്രവ്ദയിലും പ്രവർത്തിയ്ക്കുകയുണ്ടായി.യുദ്ധകാലത്ത് മാതാവും ഒരു സഹോദരിയുമൊഴിച്ച് മറ്റെല്ലാവരും തന്നെ നാസികളാൽ വധിയ്ക്കപ്പെടുകയാണുണ്ടായത്.

## അവലംബം

## കൂടുതൽ വായനയ്ക്ക്
* 
* 
*
നിരീശ്വരൻ (നോവൽ)

വി.ജെ. ജെയിംസിന്റെ ഒരു പ്രസിദ്ധമായ നോവലാണ് **നിരീശ്വരൻ**. മിത്തുകൾ ഉണ്ടാകുന്നതെങ്ങനെ എന്നതാണ് ഈ നോവലിന്റെ ഇതിവൃത്തം. സ്വന്തം കൈപ്പിടിയിൽ ഒതുങ്ങാത്ത ആഗ്രഹങ്ങളെ പൂർത്തീകരിച്ചു കിട്ടുമ്പോൾ അതിലൊരു അതീന്ദ്രിയ ശക്തിയുണ്ടെന്നു വിശ്വസിക്കാനാണ് പൊതുവേ ഭാരതീയർക്ക് താൽപര്യം. ഈ ഇഷ്ടത്തെ നോവലിസ്റ്റ് തന്റെ നോവലിൽ ഭംഗിയായി ആവിഷ്കരിക്കുന്നു.

## കഥാതന്തു
ഈശ്വരവിശ്വാസത്തിനു ബദലുണ്ടാക്കൻ ശ്രമിക്കുന്ന ആഭാസന്മാർ അശുഭസമയത്ത് ആഭാസത്തെരുവിൽ നിരീശ്വരനെ പ്രതിഷ്ഠിക്കുന്നിടത്താണ് കഥ ആരംഭിക്കുന്നത്. കുറേനാൾ ഈശ്വരപൂജ ചെയ്തിട്ടും ദുരിതവും ദുഃഖവും മാത്രം ബാക്കിയുള്ള, തെറ്റിധരിക്കപ്പെട്ട ഒരു എമ്പ്രാന്തിരിയെ അവിടെ ആരാധനക്കും ഏൽപ്പിക്കുന്നു. പക്ഷേ തുടർന്ന് ആ തെരുവിൽ ഉണ്ടാകുന്ന എല്ലാ അദ്ഭുതങ്ങളും നിരീശ്വരന്റെ കൃപകൊണ്ടാണെന്ന് പ്രചരിക്കുകയും നിരീശ്വരവിശ്വാസം അവിടെ ബലപ്പെടുകയും ചെയ്യുന്നു. നിരീശ്വരപ്രാർത്ഥനയാൽ ജോലി ഇല്ലാത്തവന് ജോലി ലഭിക്കുന്നു. വേശ്യാവൃത്തിയിലുള്ളവൾക്ക് ഒരു രക്ഷകനെ ലഭിക്കുന്നു. അങ്ങനെ ഈശ്വരൻ എന്ന മിത്തിനെതിരെ നിർമ്മിക്കപ്പെട്ട നിരീശ്വരൻ മറ്റൊരു മിത്തായി തീരുന്നു.

## പുരസ്‌കാരങ്ങൾ
2017-ലെ കേരള സാഹിത്യ അക്കാദമി പുരസ്കാരം ലഭിച്ചു.

2019-ലെ വയലാർ അവാർഡ് ലഭിച്ചു.[3]

## അവലംബം

3 https://www.mathrubhumi.com/books/news/vj-james-bags-vayalar-award-1.4154106

വർഗ്ഗം:മലയാളം നോവലുകൾ
വർഗ്ഗം:അവലംബം ഇല്ലാത്ത താളുകൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
കോഴിക്കല്ലുമൂടൽ

കൊടുങ്ങല്ലൂർ ക്ഷേത്രത്തിലെ ഉത്സവവുമായി ബന്ധപ്പെട്ട ഒരു പ്രധാന ചടങ്ങാണ് **കോഴിക്കല്ലുമൂടൽ.**. ചെറുഭരണി കൊടിയേറിക്കഴിഞ്ഞാൽ നടത്തപ്പെടുന്ന ചടങ്ങാണിത്.

## സ്ഥാനം
ക്ഷേത്രത്തിന്റെ വടക്കേനടയിൽ ദീപസ്തംഭത്തിനു താഴെയാണ് ഈ കല്ലുകൾ. വൃത്താകൃതിയിലുള്ള ഭാഗം മാത്രമേ വെളിയിൽ കാണുന്നുള്ളൂ. ചടങ്ങിനു മുൻപായി അല്പം താഴ്ത്തി ഒരു കുഴിയുണ്ടാക്കി ഈ കല്ലുകൾ മറിച്ചിടുന്നു. അവയ്ക്കുമുകളിൽ ചെമ്പട്ടു വിരിച്ച് കോഴിയെ സമർപ്പിയ്ക്കുന്നു. മൃഗബലി നിരോധിയ്ക്കുന്നതു വരെ ഇവിടെ കോഴികളെ കുരുതിനൽകിയിരുന്നു.
മീനമാസത്തിലെ തിരുവോണനാളിലാണ് ഈ ചടങ്ങുനടക്കുന്നത്.

## അവകാശം
കൊടുങ്ങല്ലൂരിലുള്ള ഭഗവതിവീട്ടുകാർക്കാണ് കോഴിക്കല്ലുകൾ മൂടുന്നതിനുള്ള അവകാശം. ആദ്യം വെട്ടാനുള്ള കോഴികൾ വടക്കൻ കേരളത്തിലെ തച്ചോളിത്തറവാട്ടുകാർക്കും കാരമ്പിള്ളി കുറുപ്പിന്റെ തറവാട്ടുകാർക്കുമായി നൽകിയിട്ടുണ്ട്..

## അവലംബം

## കൂടുതൽ വായനയ്ക്ക്
*കൊടുങ്ങല്ലൂരിന്റെ വ്യാവഹാരിക ഭൂമിശാസ്ത്രം. വള്ളത്തോൾ വിദ്യാപീഠം.2013 .ഡോ.ആദർശ്.സി
വർഗ്ഗം:കേരളത്തിലെ ആചാരങ്ങൾ
ഒന്നുകുറെ ആയിരംയോഗം

കേരളത്തിൽ പ്രശസ്തവും വളരെ പഴക്കമുള്ളതുമായ ഒരു യോഗസഭയാണ് കൊടുങ്ങല്ലൂരിലെ **ഒന്നുകുറെ ആയിരം യോഗം**. ചേരമാൻ പെരുമാളിന്റെ അകമ്പടിസ്ഥാനമുള്ള ആയിരം പേർ അടങ്ങിയ ഒരു സംഘടനയുണ്ടായിരുന്നു, **ആയിരം** എന്നപേരിൽ അറിയപ്പെട്ടിരുന്ന ആ സംഘത്തിന്റെ തലവനായ പടമല നായരെ  പെൺവാക്കു കേട്ട് പെരുമാൾ വധശിക്ഷയ്ക്കു വിധിച്ചുവെന്ന് കരുതപ്പെടുന്നു. മരണ സമയത്ത് എന്റെ അകമ്പടി സ്ഥാനം നടത്തികൊൾക എന്നും വധിക്കപ്പെട്ട പടത്തലവനുപകരം വേറെ നിയമിയ്ക്കാതെ സംഘം പുന:സംഘടിപ്പിയ്ക്കപ്പെട്ടു എന്നും,എന്നാൽ പെരുമാൾ തന്നെയായിരുന്നു ഇവരുടെ നായകൻ എന്നും  പെരുമാളിന്റെ അപ്രതീക്ഷിത തിരോധാനമാണ് ഒന്നുകുറെ ആയിരമായി സംഘടിപ്പിയ്ക്കാൻ കാരണമെന്നും വ്യാഖ്യാനമുണ്ട്.
## പ്രധാന അംഗങ്ങൾ
കാത്തോളിൽ, തയ്യപ്പറമ്പിൽ, വെള്ളാപ്പിള്ളിൽ, കിളിക്കോട്ട് എന്നിവയാണ് പ്രധാന കുടുംബങ്ങൾ.

## അവലംബം

വർഗ്ഗം:സംഘടനകൾ - അപൂർണ്ണലേഖനങ്ങൾ
വിക്ടർ ഹാര

ചിലിയിലെ രാഷ്ട്രീയപ്രവർത്തകനും,കലാകാരനുമായിരുന്നു **വിക്ടർ ഹാര**.(വിക്ടർ ലിദിയോ ഹാര മാർട്ടിനെസ്  ജ: സെപ്റ്റം: 28,1932 – മ:15, 1സെപ്റ്റം:1973). നാടക രംഗത്തും,പാട്ടെഴുത്തിലും കൂടാതെ ഒരു നാടക സംവിധായകനായും ഹാര ശ്രദ്ധേയനായി. ചിലിയൻ ഭരണാധികാരിയായിരുന്ന സാൽവദോർ അല്ലന്ദെ യുടെകാലത്ത് ഉയർന്നുവന്ന രാഷ്ട്രീയമുന്നേറ്റങ്ങളിൽ ഹാരയുടെ ഗീതങ്ങൾ ദേശീയശ്രദ്ധപിടിച്ചുപറ്റുകയുണ്ടായി.
1973 സപ്തംബറിലെ രക്തരൂക്ഷിതമായ പട്ടാളവിപ്ലവത്തോട് അനുബന്ധിച്ച് താൻ പഠിപ്പിച്ചിരുന്ന സർവ്വകലാശാലയിൽ നിന്നും അറസ്റ്റ്ചെയ്യപ്പെട്ട ഹാരെയെ ഭരണാധികാരികൾ ക്രൂരമായ മർദ്ദനത്തിനു വിധേയമാക്കുകയുണ്ടായി. തുടർന്നു തടവിൽ വച്ചുതന്നെ വെടിവച്ചുകൊല്ലപ്പെട്ട ഹാരെയുടെ മൃതദേഹം സാന്തിയാഗോ തെരുവിലേയ്ക്കു വലിച്ചെറിയപ്പെടുകയാണുണ്ടായത്. 
## ജീവിതരേഖ
സാന്തിയാഗോയിലെ ഒരു ദരിദ്രകർഷകകുടുംബത്തിൽ പിറന്ന ഹാരെയ്ക്ക് ബാല്യകാലത്തിൽ പലവിധ ക്ലേശങ്ങളും അനുഭവിയ്ക്കേണ്ടിവന്നു. ദരിദ്രരായ കുടുംബത്തെ ജോലി ചെയ്തുസഹായിയ്ക്കാൻ ബാലനായിരിയ്ക്കുമ്പോൾ തന്നെ ഹാരെ നിർബന്ധിതനായി.പിതാവായ മാനുവൽ ഹാര വീടുവിട്ടുപോയതിനു ശേഷം മാതാവായ അമാന്തയുടെ സംരക്ഷണയിൽ ഹാര കഴിഞ്ഞുവന്നു. വിശേഷചടങ്ങുകളിൽ ഗാനം ആലപിയ്ക്കാറുണ്ടായിരുന്ന അമാന്ത കുട്ടികളുടെ പഠനത്തിൽ ശ്രദ്ധചെലുത്തുകയുണ്ടായി.
## പുറംകണ്ണികൾ
*Three chapters from Victor: An Unfinished Song by Joan Jara
*Discography
*Victor Jara: The Martyred Musician of Nueva Cancion Chilena 
*Background materials on the Chilean Workers' Movement in the 1970s 
*Report of the Chilean National Commission on Truth and Reconciliation 
*GDR Poster Art: Víctor Jara
*Victor Jara tabs
*
*"Who Killed Victor Jara?", Professor Paul Cantor, Norwalk Community College, Connecticut 
* 
## അവലംബം

വർഗ്ഗം:ചിലിയൻ എഴുത്തുകാർ
പഞ്ചാബ് റെജിമെന്റ് (ഇന്ത്യ)

ഇന്ത്യയിലെ **പഞ്ചാബ് റെജിമെന്റ്** ബ്രിട്ടീഷ് ഇന്ത്യൻ കരസേനയിലെ രണ്ടാം പഞ്ചാബ് റെജിമെന്റിൽനിന്നും 1947-ൽ ഉരുത്തിരിഞ്ഞുണ്ടായതാണ്. ഇന്ത്യൻ കരസേനയിൽ ഇന്ന് നിലവിലുള്ള റെജിമെന്റുകളിൽ ഏറ്റവും ആദ്യം നിലവിൽവന്ന റെജിമെന്റുകളിൽ ഒന്നായ പഞ്ചാബ് റെജിമെന്റ് പല യുദ്ധങ്ങളിലും പങ്കെടുക്കുകയുണ്ടായി.

പഞ്ചാബ് റെജിമെന്റിൽ മുഖ്യമായും ഉൾക്കൊള്ളുന്നത് ജമ്മു കാശ്മീർ, ഹിമാചൽ പ്രദേശ്, പഞ്ചാബ് എന്നിവിടങ്ങളിലെ സിക്ക്, ദോഗ്ര എന്നീ വംശജരാണ്, എന്നാൽ 19, 27 എന്നീ ബറ്റാലിയനുകളിൽ മറ്റുവംശജരും ഉൾപ്പെടുന്നു .

1984-ലെ ഓപ്പറേഷൻ ബ്ലൂസ്റ്റാർ , ഐക്യരാഷ്ട്രസഭ സമാധാന സേനയുടെ ഗാസ, അംഗോള, ലെബനൺ എന്നീ ദൗത്യങ്ങളിലും, ഇന്ത്യാ-പാക്ക് യുദ്ധങ്ങളിലും  പങ്കെടുത്തിട്ടുണ്ട്.

## അവലംബം

വർഗ്ഗം:ഇന്ത്യൻ കരസേന
സുജാത വി. മനോഹർ

ദേശീയ മനുഷ്യാവകാശ കമ്മീഷൻ അംഗമാണ് നേരത്തേ സുപ്രീം കോടതി ജഡ്ജിയും 1994-ൽ കേരള ഹൈക്കോടതി ചീഫ് ജസ്റ്റീസുമായിരുന്ന  ജസ്റ്റീസ് **സുജാത വി. മനോഹർ** 

1938 ഓഗസ്റ്റ് 28-ന് ജനിച്ചു, , പിതാവ് കെ. ടി. ദേശായി പിന്നീട് ഗുജറാത്ത് ഹൈക്കോടതിയിലെ ചീഫ് ജസ്റ്റീസായിരുന്നു.  ബോംബെ ഹൈക്കോടതിയിലെ ആദ്യ വനിതാ ചീഫ് ജസ്റ്റീസായി 1994 ജനുവരി 15-ന് സത്യപ്രതിജ്ഞ ചെയ്തു 1994 ഓഗസ്റ്റ് 11 മുതൽ 1999 ഓഗസ്റ്റ് 27 സുപ്രീം കോടതി ജഡ്ജിയായിരുന്നു,

## അവലംബം

വർഗ്ഗം:ഇന്ത്യയിലെ വനിതാ ന്യായാധിപന്മാർ
വർഗ്ഗം:1934-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സ്ത്രീകൾ
വർഗ്ഗം:കേരള ഹൈക്കോടതി ചീഫ് ജസ്റ്റിസുമാർ
സൂര്യകാന്തമിശ്ര

സി.പി.ഐ.എം പശ്ചിമബംഗാൾ സംസ്ഥാന സെക്രട്ടറിയാണ് **ഡോ. സൂര്യകാന്തമിശ്ര **. സി.പി.ഐ.എം  പൊളിറ്റ് ബ്യൂറോ അംഗവും പശ്ചിമബംഗാൾ  നിയമസഭയിലെ പ്രതിപക്ഷനേതാവുമാണ്. 1996ൽ ഇടതുമുന്നണി മന്ത്രിസഭയിൽ അംഗമായി. 2011 വരെ മന്ത്രി. ആരോഗ്യം, ഭൂപരിഷ്കരണം, പഞ്ചായത്ത് എന്നീ വകുപ്പുകൾ കൈകാര്യം ചെയ്തു. 
## ജീവിതരേഖ
പശ്ചിമ മിഡ്നാപുർ ജില്ലയിലെ നാരായൻഗഡ് സ്വദേശിയായ മിശ്ര വിദ്യാർഥി പ്രസ്ഥാനത്തിലൂടെയാണ് രാഷ്ട്രീയത്തിലെത്തുന്നത്. മിഡ്നാപുർ കോളേജിൽനിന്ന് പ്രീഡിഗ്രി പാസായശേഷം ഒഡിഷയിലെ പാറാ, കട്ടക്ക് എന്നിവിടങ്ങളിൽ  ഉന്നതവിദ്യാഭ്യാസം നേടി. കട്ടക്
മെഡിക്കൽ കോളേജിൽ എം.ബി.ബി.എസിനു പഠിക്കുമ്പോൾ എസ്.എഫ്.ഐ ഒഡിഷ സംസ്ഥാന കമ്മിറ്റിയിലംഗമായി.  

വൈദ്യശാസ്ത്രപഠനം പൂർത്തിയാക്കിയശേഷം മിഡ്നാപുരിൽ  തിരികെയെത്തി യുവജനപ്രസ്ഥാനത്തിൽ സജീവമായി. ആതുരസേവനത്തോടൊപ്പം രാഷ്ട്രീയപ്രവർത്തനവും തുടർന്നു. 1978 മുതൽ 1991 വരെ അവിഭക്ത മിഡ്നാപുർ ജില്ലാ പരിഷത്ത് പ്രസിഡന്റായി പ്രവർത്തിച്ചു. 1991 മുതൽ നാരായൻഗഡിൽനിന്ന് തുടർച്ചയായി അഞ്ചു തവണ നിയമസഭയിലെത്തി. 2011 മുതൽ പ്രതിപക്ഷനേതാവ്. 1

2002ൽ ഹൈദരാബാദിൽ നടന്ന 17-ാം പാർടി കോൺഗ്രസിൽ കേന്ദ്ര കമ്മിറ്റിയിലേക്ക് തെരഞ്ഞെടുക്കപ്പെട്ടു 2012ൽ കോഴിക്കോട്ടു നടന്ന 20-ാം പാർടി കോൺഗ്രസിൽ പൊളിറ്റ് ബ്യൂറോയിലെത്തി. 

ഭാര്യ ഉഷ മിശ്ര പാർടി പ്രവർത്തകയും ജനാധിപത്യ മഹിളാ അസോസിയേഷൻ നേതാവുമാണ്. 
## അവലംബം


വർഗ്ഗം:സി.പി.ഐ.എം. നേതാക്കൾ
ഏണസ്റ്റോ ലെക്ലോ

അർജന്റീനിയൻ ചിന്തകനായിരുന്നു **ഏണസ്റ്റോ ലെക് ളോ**.(ജ:6 ഒക്ടോ:r 1935 – മ: 13 ഏപ്രിൽ 2014)പോസ്റ്റ് മാർക്സിസ്റ്റ് സൈദ്ധാന്തികനായി അറിയപ്പെടുന്ന ലെക്ലോ ബ്യൂണസ് ഐറിസിലെ സർവ്വകലാശാലയിൽ നിന്നും ബിരുദവും ഇംഗ്ലണ്ടിലെ എസ്സെക്സ് സർവ്വകലാശാലയിൽ നിന്നു 1977ൽ  ഡോക്ടർ ബിരുദവും കരസ്ഥമാക്കി. 

## കൃതികൾ

**Politics and Ideology in Marxist Theory* (NLB, 1977)
**[[Hegemony and Socialist Strategy]]* (with Chantal Mouffe) (Verso, 1985)
**New Reflections on the Revolution of our Time* (Verso, 1990)
**The Making of Political Identities* (editor) (Verso, 1994)
**Emancipation(s)* (Verso, 1996)
**[[Contingency, Hegemony, Universality]]* (with Judith Butler and Slavoj Žižek) (Verso, 2000)
**On Populist Reason * (Verso, 2005)
*''The Rhetorical Foundations of Society" (Verso, 2014)
## പുറംകണ്ണികൾ
*Centre for Theoretical Studies, University of Essex  Includes Laclau papers on populism and the philosophical roots of discourse theory
*Ideology and Discourse Analysis network 
*Hearts, Minds and Radical Democracy  Interview with Ernesto Laclau and Chantal Mouffe
*Entrevista a Ernesto Laclau sobre el juego de la política 
*Curriculum Vitae
*God Only Knows 1991 article in Marxism Today
*Socialist strategy: where next? 1981 article in Marxism Today
## അവലംബം

വർഗ്ഗം:മാർക്സിസ്റ്റ് തത്ത്വചിന്തകർ
വർഗ്ഗം:1935-ൽ ജനിച്ചവർ
വർഗ്ഗം:ഒക്ടോബർ 6-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഏപ്രിൽ 13-ന് മരിച്ചവർ
വർഗ്ഗം:അപൂർണ്ണ ജീവചരിത്രങ്ങൾ
കാണാത്ത വേഷങ്ങൾ

1967-ൽ പുറത്തിറങ്ങിയ മലയാളചലച്ചിത്രമാണ് **കാണാത്തവേഷങ്ങൾ**. കെ.പി. കൊട്ടാരക്കര നിർമ്മിച്ച് വിമല റിലീസ് വിതരണം ചെയ്തതാണ് ഈ ചിത്രം. 1967 ഓഗസ്റ്റ് 11-ന് കാണാത്തവേഷങ്ങൾ പ്രദർശനശാലയിലെത്തി.

## അഭിനേതാക്കൾ

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - എം.കെ. അർജ്ജുനൻ

		
### ഗായകർ
*യേശുദാസ്
*ബി. വസന്ത
*പി. ലീല
*പി. ജയചന്ദ്രൻ
*എൽ.ആർ. ഈശ്വരി

## അവലംബം
മലയാളസംഗീതം ഡാറ്റാബേസ് 

## പുറത്തേക്കുള്ള കണ്ണികൾ

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ
കെ.ജി. ശങ്കർ

ലഘുചിത്രം|കെ.ജി. ശങ്കർ

സ്വാതന്ത്ര്യസമര സേനാനിയും പത്ര പ്രവർത്തകനും ട്രേഡ് യൂണിയൻ നേതാവുമായിരുന്നു കെ.ജി. ശങ്കർ (1894 - 1953).  ഹരിജനോദ്ധരണത്തിനായുള്ള പ്രവർത്തനങ്ങളിൽ  സജീവമായി പ്രവർത്തിച്ചിരുന്നു. 

## ജീവിതരേഖ
1894 ൽ കൊല്ലം ഉണിച്ചക്കം വീട്ടിൽ ജനിച്ചു. ബോംബെയിൽ വിദ്യാർത്ഥിയായിരിക്കുമ്പോൾ വാർധയിലെ ആശ്രമത്തിൽ  നിന്ന് ഗാന്ധിജിയുടെ ശിഷ്യത്വം സ്വീകരിച്ചു. ബാരിസ്റ്റർ എ.കെ. പിള്ളയോടൊപ്പം കേരളത്തിലെത്തി കോൺഗ്രസ് പ്രവർത്തനങ്ങൾക്ക് നേതൃത്വം നൽകി. ഹിന്ദി പ്രചരണം, അയിത്തോച്ചാടനം, മദ്യവർജ്ജന പ്രക്ഷോഭം, മിശ്ര വിവാഹം തുടങ്ങിയ സാമൂഹ്യ മാറ്റങ്ങൾക്ക് കൊല്ലം ജില്ലയിൽ നേതൃത്വം നൽകി. കൊല്ലത്ത് തേവള്ളിയിൽ തിരുവിതാംകൂറിലെ ആദ്യ കോൺഗ്രസ് ഓഫീസും ഖാദി ആശ്രമവും സ്ഥാപിച്ചു. തൊഴിലാളികളെ സംഘടിപ്പിച്ച് ആദ്യ ട്രേഡ് യൂണിയൻ സ്ഥാപിച്ചു. നാഷണൽ കോൺഗ്രസിനും സ്വാതന്ത്ര്യസമരത്തിനും പ്രചരണം നൽകാൻ മലയാള രാജ്യം പത്രം ആരംഭിച്ചു. മലയാളി പത്രത്തിന്റെ പത്രാധിപരായിരുന്നു. പത്രത്തിൽ വന്ന തിരുവിതാംകൂർ സർക്കാരിനെതിരെ നൽകിയ  ഒരു വിവാദ എഡിറ്റോറിയലിനെത്തുടർന്ന്  മലയാളി പത്രാധിപ സ്ഥാനത്തു നി്ന്ന് രാജി വച്ചു.

കുടുംബക്ഷേത്രമായ വടയാറ്റുകോട്ട ക്ഷേത്രം എല്ലാ വിഭാഗം ജനങ്ങൾക്കുമായി തുറന്നു കൊടുത്തു. പന്തിഭോജനം നടത്തി. അയിത്തോച്ചാടനത്തിന്റെ ഭാഗമായി, നീണ്ടകര കണ്ണാട്ടുകുടി ക്ഷേത്രത്തിൽ   ദളിതർക്ക് പ്രവേശിക്കാനുള്ള അവകാശ സമരത്തിന് നേതൃത്വം നൽകി. 

ദീർഘകാലം പക്ഷവാതത്താൽ കിടപ്പിലായിരുന്നു.

## അവലംബം


വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:പത്രപ്രവർത്തകർ
വർഗ്ഗം:സാമൂഹ്യപ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1894-ൽ ജനിച്ചവർ
വർഗ്ഗം:1953-ൽ മരിച്ചവർ
ജി. സോമനാഥൻ

മലയാള കാർട്ടൂണിസ്റ്റും എഴുത്തുകാരനും മലയാളം അദ്ധ്യാപകനുമായിരുന്നു പ്രൊഫസർ. ജി. സോമനാഥൻ(4 മാർച്ച് 1934 – 13 ഡിസംബർ 2007). 
## ജീവിതരേഖ
കൊട്ടാരക്കരയ്ക്കടുത്തുള്ള പരുത്തിയറയിൽ ജനിച്ചു. മലയാളത്തിൽ ബിരുദാനന്ദര ബിരുദം നേടി വിവിധ ശ്രീ നാരായണ കോളേജുകളിൽ അദ്ധ്യാപകനായി. ജനയുഗം, മാതൃഭൂമി വാരികകളിൽ സ്ഥിരമായി കാർട്ടൂൺ വരച്ചിരുന്നു. ചിന്നൻ ചുണ്ടെലി, ചെല്ലൻ മുയൽ തുടങ്ങിയ പരമ്പരകൾ ശ്രദ്ധേയമായിരുന്നു. മുപ്പതോളം ഗ്രന്ഥങ്ങൾ രചിച്ചിട്ടുണ്ട്. 

കേരള സംസ്ഥാന ബാല സാഹിത്യ ഇൻസ്റ്റിറ്റ്യൂട്ടിന്റെ ചിത്രീകരണത്തിനുള്ള പുരസ്കാരം 1999 ൽ ചെല്ലൻ മുയൽ എന്ന കൃതിക്ക് ലഭിച്ചു.

## കൃതികൾ
*ചെല്ലൻ മുയൽ
*പാണ്ടൻ കില്ലാഡി (1999)
*ഒരു മുയൽക്കഥ(1997)
*നാരദകഥകൾ(1986)
*നാരദകഥകൾ(1986)
*അക്ബർ ചിരിക്കുന്നു(1993)
*നടുക്കുന്ന കഥകൾ(1984)
*സ്വൽപ്പം സുവിശേഷം(1985)
*കൗതുകകഥകൾ(1982)
*മൂക്ക്‌(1982)
*പവിഴമുത്തുകൾ(1985)
*പത്തടി അലുവ

## പുരസ്കാരങ്ങൾ
*കേരള സംസ്ഥാന ബാല സാഹിത്യ ഇൻസ്റ്റിറ്റ്യൂട്ടിന്റെ ചിത്രീകരണത്തിനുള്ള പുരസ്കാരം
## അവലംബം


വർഗ്ഗം:കേരളത്തിലെ കാർട്ടൂണിസ്റ്റുകൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1934-ൽ ജനിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:ഡിസംബർ 13-ന് മരിച്ചവർ
ജുബ്ബാ രാമകൃഷ്ണപിള്ള

സ്വാതന്ത്ര്യസമര സേനാനിയും ഗാന്ധിയനും തൊഴിലാളി നേതാവുമായിരുന്നു ജുബ്ബാ രാമകൃഷ്ണപിള്ള എന്നറിയപ്പെട്ടിരുന്ന കെ. രാമകൃഷ്ണപിള്ള (1910 - 18 ആഗസ്റ്റ് 2005).  വൈക്കം സത്യാഗ്രഹത്തിൽ പങ്കെടുത്തിട്ടുള്ള ജുബ്ബാ രാമകൃഷ്ണപിള്ള ഉപ്പു സത്യാഗ്രഹത്തിൽ പങ്കെടുത്ത് ജയിൽ ശിക്ഷ അനുഭവിച്ചിട്ടുണ്ട്. ഹരിജ-നോദ്ധരണത്തിനായി അദ്ദേഹം സജീവമായി പ്രവർത്തിച്ചിരുന്നു. 

## ജീവിതരേഖ
കൊല്ലം പന്മനയിൽ ജനിച്ചു. ബാലനായിരിക്കുമ്പോൾ വൈക്കം സത്യാഗ്രഹത്തിൽ ആകൃഷ്ടനായി സത്യാഗ്രഹ ക്യാമ്പിലെത്തി ധർമ്മ ഭടനായി. ഉപ്പു സത്യാഗ്രഹത്തിന്റെ ഭാഗമായി പയ്യന്നൂരിൽ കേളപ്പജിയുടെ നേതൃത്വത്തിൽ നടന്ന ക്യാമ്പിലേക്ക് തിരുവനന്തപുരത്തു നിന്നും കാൽനടയായി തിരിച്ച സംഘത്തിലംഗമായിരുന്നു. പയ്യന്നൂരിൽ വച്ച് അറസ്റ്റു ചെയ്യപ്പെട്ടു. നല്ലൊരു തയ്യൽക്കാരനായിരുന്ന ഇദ്ദേഹത്തിന്റെ ജൂബ്ബ തുന്നുന്നതിലുള്ള വൈദഗ്ദ്യമാണ് ജുബ്ബാ രാമകൃഷ്ണപിള്ള എന്ന പേരു നൽകിയത്. 1933 ൽ ഹരിജനങ്ങൾക്ക് സൗജന്യമായി വസ്ത്രങ്ങൾ തുന്നി നൽകുന്ന ഒരു തയ്യൽക്കട സ്ഥാപിച്ചു. 

കേരളത്തിലെ ആദ്യകാല ട്രേഡ് യൂണിയൻ പ്രവർത്തകരിൽ പ്രമുഖനാണ്. 1946 ൽ തോട്ടികൾക്കു വേണ്ടി ട്രേഡ് യൂണിയനുണ്ടാക്കി. അവർക്ക് റേഷൻ കാർഡുൾപ്പെടെയുള്ള അവകാശങ്ങൾക്കായി പോരാടി. 

## അവലംബം


വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:സാമൂഹ്യപ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
തഴവാ കേശവൻ

സ്റ്റേറ്റ്  കോൺഗ്രസ് നേതാവും രാജ്യസഭാംഗവും നിയമസഭാ സാമാജികനുമായിരുന്നു തഴവാ കേശവൻ (26 മാർച്ച് 1903 – 28 നവംബർ 1969). എസ്.എൻ.ഡി.പി.യോഗം ആക്ടിംഗ് ജനറൽ സെക്രട്ടറിയായും പ്രവർത്തിച്ചു. 
## ജീവിതരേഖ
ബി.എ, ബിഎൽ ബിരുദം നേടി അഭിഭാഷകനായി. സംയുക്ത രാഷ്ട്രീയ സമിതി എന്നറിയപ്പെട്ടിരുന്ന നിവർത്തന പ്രസ്ഥാനത്തിൽ സജീവമായി പ്രവർത്തിച്ചു.  സ്റ്റേറ്റ്  കോൺഗ്രസ്  പ്രവർത്തക സമിതി അംഗമായ അദ്ദേഹം നിരവധി പ്രക്ഷോഭങ്ങൾക്ക് നേതൃത്വം നൽകി. നിയമലംഘനം നടത്തി ജയിൽശിക്ഷ വരിച്ചു. 1937 ൽ ശ്രീമൂലം പ്രജാ സഭാംഗമായും 1948 – 52 ൽ തിരുവിതാംകൂർ നിയമസഭാംഗമായും പ്രവർത്തിച്ചു. ഇടതു പക്ഷ ചിന്താഗതിയോട് ആഭിമുഖ്യം പുലർത്തിയ കേശവനെ 1967 ൽ സി.പി.എം പിന്തുണയോടെ രാജ്യസഭയിൽ (15-4-1967 to 28-11-1969) അംഗമായി. അംഗമായിരിക്കെ നിര്യാതനായി. 
## അവലംബം


വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:സാമൂഹ്യപ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:സമുദായനേതാക്കൾ
വർഗ്ഗം:1903-ൽ ജനിച്ചവർ
വർഗ്ഗം:മാർച്ച് 26-ന് ജനിച്ചവർ
വർഗ്ഗം:1969-ൽ മരിച്ചവർ
വർഗ്ഗം:നവംബർ 28-ന് മരിച്ചവർ
പ്രജക്ത പോട്‌നിസ്

മുംബൈ സ്വദേശിയായ ചിത്രകാരിയും ഫോട്ടോഗ്രാഫറും പ്രതിഷ്ഠാപന കലാകാരിയുമാണ് **പ്രജക്ത പോട്‌നിസ്**.  
## ജീവിതരേഖ
മുംബൈ, താനെയിൽ ജനിച്ചു. ജെ.ജെ. സ്കൂൾ ഓഫ് ആർട്സിൽ നിന്ന് ഫൈൻ ആർട്സിൽ ബിരുദവും ബിരുദാനന്ദര ബിരുദവും നേടി. 2014ൽ ബെർലിനിലെ കുൺസ്റ്റ്‌ലർഹോസ് ബതാനിയൻ ഗ്യാലറിയിൽ ഒമ്പതുമാസത്തെ റസിഡൻസിയായി പ്രവർത്തിച്ചു. കൊച്ചി മുസിരിസ് ബിനാലെ 2014 ൽ പങ്കാളിയായിരുന്നു.
## കൊച്ചി മുസിരിസ് ബിനാലെ 2014
കൊച്ചി-മുസിരിസ് ബിനാലെയുടെ  ഭാഗമായി പെപ്പർ ഹൗസിൽ അവരുടെ 'കിച്ചൻ ഡിബേറ്റ്' എന്ന കലാവിന്യാസം  പ്രദർശിപ്പിച്ചിരുന്നു. ശീതസമര കാലഘട്ടത്തിന്റെ പ്രധാന അധ്യായങ്ങളിലൊന്നായി മാറിയ മുതലാളിത്തവും കമ്യൂണിസവുമായി ബന്ധപ്പെട്ട പ്രശസ്തിയാർജിച്ച 'അടുക്കള ചർച്ച'യിൽ നിന്നാണ് പ്രജക്ത തന്റെ സൃഷ്ടിയുടെ പേര് സ്വീകരിച്ചത്. ഒരു ഡിജിറ്റൽ വീഡിയോയും രണ്ട് സ്ലൈഡ് പ്രൊജക്ഷനുകളും പരമ്പരാഗത അടുക്കള ഉപകരണങ്ങളുടെ ഫോസിൽ പോലെയുള്ള രൂപങ്ങൾ കൊത്തിയ ചെങ്കൽ കട്ടകളും അടങ്ങുന്നതാണ് പ്രജക്തയുടെ വിന്യാസം. പ്രവർത്തിച്ചുകൊണ്ടിരിക്കുന്ന വാഷിംഗ് മെഷീനിന്റെയും മിക്‌സർ ഗ്രൈൻഡറിന്റെയും ഫോട്ടോഗ്രാഫുകളാണ് സ്ലൈഡ് പ്രൊജക്ടറുകളിൽ കാണിക്കുന്നത്. അണുവിമുക്തവും താപനില നിയന്ത്രിച്ചിട്ടുള്ളതുമായ ഒരു റഫ്രിജറേറ്ററിന്റെ ഉൾഭാഗത്ത് ചിത്രീകരിച്ചതാണ് വിന്യാസത്തിലുള്ള ഒറ്റചാനൽ വീഡിയോ. അമിതവലിപ്പത്തിലുള്ള ഒരു കോളിഫ്‌ളവർ, ആണവയുദ്ധത്തിന്റെ അടയാളമായ 'മഷ്‌റൂം ക്ലൗ'ഡിനെയാണ് ഓർമിപ്പിക്കുന്നത്. മഹാരാഷ്ട്രയുടെ പടിഞ്ഞാറൻ മേഖലകളിൽ കാണപ്പെടുന്ന ചെങ്കല്ലുകൾ ഉപയോഗിച്ചുണ്ടാക്കിയിട്ടുള്ള സ്ഥലാധിഷ്ഠിത വിന്യാസം പെപ്പർ ഹൗസിനുള്ളിലെ ചുടുകട്ടകൊണ്ടുള്ള ഘടനയെയാണ് പ്രതിനിധാനം ചെയ്യുന്നത്. അടുക്കള ഉപകരണങ്ങളുടെ ഫോസിൽ രൂപമെന്ന ആശയം രൂപീകരിക്കാനുതകുന്ന ദൈനംദിനോപകരണങ്ങളാണ് ഇതിൽ പതിച്ചിരിക്കുന്നത്.

## പുരസ്കാരങ്ങൾ
*യംഗ് ആർടിസ്റ്റ് സ്കോളർഷിപ്പ്
*ഇൻലാക്സ് ഫൈൻ ആർട്സ് അവാർഡ്
## അവലംബം


വർഗ്ഗം:പ്രതിഷ്ഠാപന കലാകാരന്മാർ
മുഴങ്ങോട്ടുവിള കൃഷ്ണപിള്ള

ശ്രീമഹാഭാഗവതം സംസ്‌കൃതത്തിൽനിന്ന് മലയാളത്തിലേക്ക് പൂർണരൂപത്തിൽ പരിഭാഷപ്പെടുത്തിയ സാഹിത്യകാരനായിരുന്നു  **മുഴങ്ങോട്ടുവിള കൃഷ്ണപിള്ള**(4 ഫെബ്രുവരി 1887 – 17 ആഗസ്റ്റ് 1970).

## ജീവിതരേഖ
കൊല്ലത്തെ കരുനാഗപ്പള്ളിയിൽ ജനിച്ചു. ആധാരമെഴുത്തുകാരനായിരുന്നു.  ശ്രീകൃഷ്ണവിലാസം പ്രൈമറി സ്കൂൾ ഇദ്ദേഹമാണ് സ്ഥാപിച്ചത്. 

1970-ൽ നിര്യാതനായി. 
## കൃതികൾ
*ശ്രീമഹാഭാഗവതം കേരളഭാഷാഗാനം
*ശ്രീഭട്ടാരശതകം
* ശ്രീകൃഷ്ണവിജയം (വിവർത്തനം)
*മോഹമുദ്ഗരം
*അന്യോക്ത്യുല്ലാസം
## അവലംബം
 
## പുറം കണ്ണികൾ
*ശ്രീമഹാഭാഗവതം കേരളഭാഷാഗാനം

വർഗ്ഗം:കവികൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1887-ൽ ജനിച്ചവർ
വർഗ്ഗം:ഫെബ്രുവരി 4-ന് ജനിച്ചവർ
വർഗ്ഗം:1970-ൽ മരിച്ചവർ
വർഗ്ഗം:ഓഗസ്റ്റ് 17-ന് മരിച്ചവർ
ആർ. അച്യുതൻ

കേരളത്തിലെ സാമൂഹ്യപ്രവർത്തകനും മൂന്നാം ലോക്സഭാംഗവും തിരു കൊച്ചി നിയമസഭാംഗവുമായിരുന്നു **ആർ. അച്യുതൻ**(ജനനം : 14 ജൂൺ 1916 - )
## ജീവിതരേഖ
കൊല്ലം പൂതക്കുളത്ത് ബി. കണ്ണന്റെയും ദേവയാനിയുടെയും മകനായി ജനിച്ചു. പൂതക്കുളം മലയാളം ഹൈസ്കൂളിൽ പഠനം. ബ്രിട്ടീഷ് സാമ്രാജ്യ വാഴ്ചയുടെയും ദിവാൻ ഭരണത്തിന്റെയും ഭീകരതയ്ക്കെതിരെ സ്റ്റേറ്റ് കോൺഗ്രസ് പ്രവർത്തകർ നചത്തിയ സമരങ്ങൾക്ക് എസ്. മാധവൻപിളള, വി. വാസുപിളള എന്നിവരോടൊപ്പം ആർ.അച്യുതന്റെ നേതൃത്വത്തിൽ പ്രതിഷേധയോഗങ്ങളും പ്രകടനങ്ങളും സംഘടിപ്പിച്ചിരുന്നു.

പൂതക്കുളം ചെമ്പകശ്ശേരി സ്കൂൾ സ്ഥാപിച്ച് അവർണ്ണ ജനവിഭാഗങ്ങളുടെ പഠനത്തിന് വഴിയൊരുക്കി. പൂതക്കുളം ക്ഷേത്രത്തിൽ എല്ലാ വിഭാഗം ജനങ്ങൾക്കും ആരാധനയ്ക്കായി പ്രവേശനം ലഭിക്കുന്നതിനു വേണ്ടി  നടന്ന സമരത്തിന് നേതൃത്വം നൽകി. 1948—52 കാലത്ത് തിരു കൊച്ചി നിയമസഭാംഗമായി തെരഞ്ഞെടുക്കപ്പെട്ടു. പട്ടം താണുപിള്ള സർക്കാരിലെ ചീഫ് വിപ്പായിരുന്നു(1949—52). 1962 ൽ മാവേലിക്കര നിയോജകമണ്ഡലത്തിൽ നിന്നും ലോക്സഭാംഗമായി തെരഞ്ഞെടുക്കപ്പെട്ടു. 
## അവലംബം


വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:സാമൂഹ്യപ്രവർത്തകർ
വർഗ്ഗം:1916-ൽ ജനിച്ചവർ
ഓച്ചിറ വേലുക്കുട്ടി

മലയാള നാടക വേദിയിലെ ആദ്യകാല നടനാണ്  **ഓച്ചിറ വേലുക്കുട്ടി**(1905–1954). മലയാളത്തിലെ ആദ്യകാല സംഗീത നാടകങ്ങളിലെ സ്ത്രീ വേഷങ്ങളായിരുന്നു ഇദ്ദേഹം കൈകാര്യം ചെയ്തിരുന്നത്. 
## ജീവിതരേഖ
1905 ൽ കൊല്ലത്തെ ഓച്ചിറയിൽ ജനിച്ചു.  ഓച്ചിറ പരബ്രഹ്മോദയ നടന സഭ  എന്ന സമിതിയിൽ ബാലവേഷങ്ങൾ അവതരിപ്പിച്ചു.  സ്വാമി ബ്രഹ്മവ്രതന്റെ ശിക്ഷണത്തിൽ നടനസഭ അവതരിപ്പിച്ച പ്രശ്സതമായ കരുണയിലെ വാസവദത്തയെ രംഗത്തവതരിപ്പിച്ച ഓച്ചിറ വേലുക്കുട്ടി എക്കാലത്തെയും മഹാന്മാരായ നടന്മാരിൽ ഒരാളാണ്. പരബ്രഹ്മോദയ നടനസഭ ഒരുക്കിയ പശ്ചാത്തലത്തിൽ നിന്നും ഊർജ്ജം ഉൾകൊണ്ടാണ് കെ.പി.എ.സി. മലയാള നാടകവേദിയെ ജനകീയമാക്കുന്നതിന് തുടക്കമിട്ടത്.

1954-ൽ നിര്യാതനായി. 
## അവലംബം


വർഗ്ഗം:നാടക അഭിനേതാക്കൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1905-ൽ ജനിച്ചവർ
വർഗ്ഗം:1954-ൽ മരിച്ചവർ
റാഫേൽ റൊഡ്രിക്സ്

സ്വാതന്ത്ര്യ സമര സേനാനി, നിയമസഭാംഗം, സമുദായോദ്ധാരകൻ, സാമൂഹ്യ പ്രവർത്തകൻ എന്നീ നിലകളിൽ ശ്രദ്ധേയനായ വ്യക്തിയായിരുന്നു **റാഫേൽ റൊഡ്രിക്സ്** (1897 - 1983). സ്വാതന്ത്ര്യാനന്തരം പ്രായപൂർത്തി വോട്ടവകാശ പ്രകാരം നടന്ന ആദ്യ തെരഞ്ഞെടുപ്പിൽ കൊല്ലത്തെ പ്രതിനിധീകരിച്ച എം.എൽ.എ യാണ്. 
## ജീവിതരേഖ
ചവറ കരിത്തുറയിൽ ജനിച്ചു. ചവറയിലെ ഹൈസ്കൂൾ പഠനത്തിനു ശേഷം തൃശൂരും മധുരയിലും ഉപരി പഠനം നടത്തി. സെന്റ് അലോഷ്യസ് ഹൈസ്കൂളിൽ അധ്യാപകനായി പ്രവർത്തിച്ചു. കേരളത്തിലെ ലത്തീൻ കത്തോലിക്കരുടെ ആദ്യ സംഘടനയായ ലത്തീൻ ക്രിസ്ത്യൻ മഹാജന സഭയുടെ പ്രസിഡന്റായിരുന്നു. കൊല്ലം ഗേൾസ് ഹൈസ്കൂൾ സ്ഥാപിക്കുന്നതിൽ മുഖ്യ പങ്ക് വഹിച്ചു. 
## അവലംബം


വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:കേരള നിയമസഭാ സാമാജികർ
വർഗ്ഗം:സാമൂഹ്യപ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:സമുദായനേതാക്കൾ
വർഗ്ഗം:1897-ൽ ജനിച്ചവർ
വർഗ്ഗം:1983-ൽ മരിച്ചവർ
മദ്രാസ് റെജിമെന്റ്

ഇന്ത്യൻ കരസേനയിൽ ഇന്ന് നിലവിലുള്ള റെജിമെന്റുകളിൽ ഏറ്റവും ആദ്യം നിലവിൽവന്ന റെജിമെന്റുകളിൽ ഒന്നാണ് **മദ്രാസ് റെജിമെന്റ്**.

## ചരിത്രം
1639-ലാണ് മദ്രാസ് നഗരം സ്ഥാപിതമായത്, ഇവിടെ സെന്റ്‌ ജോർജ്ജ് കോട്ട 1644-ൽ സ്ഥാപിക്കപ്പെട്ടുവെങ്കിലും ഒരു നൂറ്റാണ്ടിനു ശേഷം 1758 ഓഗസ്റ്റിലാണ് നൂറുപേർ അടങ്ങുന്ന കമ്പനികൾ രൂപീകരിക്കപ്പെടുകയും ഡിസമ്പറിൽ രണ്ട് ബറ്റാലിയനുകൾ രൂപീകരിക്കപ്പെടുകയും ചെയ്തു പില്കാലത്ത് തിരുവിതാംകൂർ നാട്ടുരാജ്യത്തിന്റെ നായർ സൈന്യം മദ്രാസ് രജിമെന്റിന്റെ ഒൻപതാം ഡിവിഷൻ ആയി കൂട്ടിച്ചേർക്കപ്പെട്ടു. 

## അവലംബം

## പുറത്തേക്കുള്ള കണ്ണികൾ
*Official website 
*Madras Regiment on Bharat-Rakshak 
*Army Official Website

## അവലംബം

വർഗ്ഗം:ഇന്ത്യൻ കരസേന
നളിനി അനന്തരാമൻ

ഫ്രഞ്ച് ഗണിത  ശാസ്ത്രജ്ഞയായ **നളിനി അനന്തരാമൻ** 2012 ലെ  ഹെൻ റി പോയിൻ കെയർ പുരസ്ക്കാരമടക്കം വിവിധ പുരസ്ക്കാരങ്ങൾക്ക് അർഹയായിട്ടുണ്ട്
## ജീവിത രേഖ
ഫ്രാൻസിലെ പാരീസിൽ 26-2-1976-ൽ ജനനം. മാതാപിതാക്കളും ഗണിത ശാസ്ത്രത്തിൽ നൈപുണ്യം നേടിയവരായിരുന്നു. പിതാവ് ഓർലിൻ സർവ്വകലാശാലയിലെ പ്രൊഫസ്സറായിരുന്നു.നളിനി അനന്തരാമൻ എന്ന നളിനി ഫ്ലോറൻസ് അനന്തരാമൻ മാത്തമാറ്റിക്കൽ ഫിസിക്സ് എന്ന ശാസ്ത്ര ശാഖയ്ക്ക് വളരെയധികം സംഭാവനകൾ നൽകിയിട്ടുണ്ട്. ഇപ്പോൾ പാരീസ് സർവ്വകലാശാലയിൽ ഫുൾ ടൈം പ്രൊഫസ്സറായി ജോലി ചെയ്യുന്നു. 
## പുരസ്ക്കാരങ്ങൾ
## അവലംബം

വർഗ്ഗം:1976-ൽ ജനിച്ചവർ
വർഗ്ഗം:ഫെബ്രുവരി 26-ന് ജനിച്ചവർ
വർഗ്ഗം:ഫ്രഞ്ച് ഗണിതശാസ്ത്രജ്ഞർ
വർഗ്ഗം:അവലംബം ഇല്ലാത്ത താളുകൾ
വർഗ്ഗം:അപൂർണ്ണ ജീവചരിത്രങ്ങൾ
ടോം ടിക്വർ

ജർമനിയിലെ ജനപ്രിയ സിനിമ സംവിധായകനാണ്‌ **ടോം ടിക്വർ (Tom Tykwer)**. നവീന ഭാവികത്വങ്ങളെ സിനിമയിൽ സർഗ്ഗാത്മകമായിആവതരിപ്പിച്ച ആധുനിക ചലചിത്രകാരന്മാരിൽ ഒരാൾ.1965 മേയ് 25 ന് ജർമ്മനിയിലെ വുപ്പർട്ടിനിൽ ജനിച്ചു. പ്രശസ്ത ത്രില്ലറുകളായ റൺ ലോല റൺ(1998),ഹെവൻ(2002),പെർഫ്യൂം,ദ സ്റ്റോറി ഓഫ് മർഡറർ(2006) ,ദ ഇന്റെർനാഷനൽ (2009)എന്നിവയുടെ സംവിധായകൻ എന്ന നിലയിൽ പ്രശസ്തൻ. 

## അവലംബം

വർഗ്ഗം:ജർമ്മൻ ചലച്ചിത്രസംവിധായകർ
വർഗ്ഗം:മേയ് 23-ന് ജനിച്ചവർ
വർഗ്ഗം:1965-ൽ ജനിച്ചവർ
വർഗ്ഗം:ജർമ്മൻ തിരക്കഥാകൃത്തുക്കൾ
റൊബർതൊ ബെനീഞ്ഞി

**റൊബർതൊ ബെനീഞ്ഞി (Roberto Benigni)** ഇറ്റാലിയൻ,സിനിമ സംവിധായകൻ, നടൻ,എഴുത്തുകാരൻ എന്നീ നിലകളിൽ പ്രശസ്തൻ,1952 ഒക്ടോബർ 27 ന് ജനനം. മമിങ്ങിൽ പ്രശസ്തനായിരുന്നു.1972 ൽ പ്രാറ്റോയിൽ വെച്ച് നാടകനടനായി രംഗത്തെത്തി.1998 ലെ കാൻചലചിത്രമേളയിലുംരോസ്കാറിലും പുരസ്കാരങ്ങൾ നേടിയ ലൈഫ് ഈസ് ബ്യൂട്ടിഫുൾ എന്ന സിനിമസംവിധാനം ചെയ്തതോടെ ലോക സിനിമയിലെ പ്രഗല്ഭർക്കൊപ്പം സ്ഥാനം ലഭിച്ചു.

വർഗ്ഗം:1952-ൽ ജനിച്ചവർ
വർഗ്ഗം:ഇറ്റാലിയൻ ചലച്ചിത്രസംവിധായകർ
മൊഹ്സൻ മക്മൽബഫ്

*'മൊഹ്സൻ മക്മൽബഫ്*ീറാനിയൻ സിനിമ സംവിധായകൻ. എഡിറ്റർ,നിർമ്മാതാവ്, എഴുത്തുകാരൻ എന്നീ നിലകളിലും പ്രശസ്തൻ.ഇരുപതിലധികം സിനിമകളുടെ സംവിധായകൻ, അൻപതിലധികം അവാർഡുകൽ നേടീട്ടുണ്ട്.പതിനഞ്ചോളം സിനിമ ഫെസ്റ്റിവലുകളുടെ ജൂറിയായിപ്രവർത്തിച്ചിട്ടുണ്ട്. കണ്ഢഹാർ പ്രസിഡൺറ്റ് എന്നിവയാണ് പ്രശസ്ത സിനിമകൾ
റിഗ

ലാത്‌വിയയുടെ തലസ്ഥാനമാണ് **റിഗ**. ദൗഗാവ നദിയുടെ തീരത്ത് സ്ഥിതി ചെയ്യുന്ന റിഗ ബാൾട്ടിക് പ്രദേശത്തെ ഏറ്റവും വലിയ നഗരമാണ്.റിഗയിലെ ജനസംഖ്യ ഏകദേശം 6,43,368 (ജനുവരി 2014 ) ആണ്. 1201ൽ സ്ഥാപിതമായ ഈ പുരാതന നഗരം ഒരു  ലോകപൈതൃകസ്ഥാനം കൂടിയാണ്    

## സഹോദരനഗരങ്ങൾ
റിഗ സിറ്റി കൗൺസിൽ താഴെപ്പറയുന്ന നഗരങ്ങളുമായി ബന്ധം സ്ഥാപിക്കുന്നു

## അവലംബം

### കുറിപ്പുകൾ

## പുറത്തേക്കുള്ള കണ്ണികൾ

*Riga Municipality portal 
*

വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:ലാത്‌വിയ
വർഗ്ഗം:യൂറോപ്പിലെ നഗരങ്ങൾ
അജി വി.എൻ.

കേരളീയനായ ചിത്രകാരനാണ് **അജി വി.എൻ** (ജനനം :1968). നെതർലന്റ്സിലെ റോട്ടർഡാം കേന്ദ്രീകരിച്ചു പ്രവർത്തിക്കുന്നു. സ്വദേശത്തും വിദേശത്തുമായി നിരവധി ചിത്ര പ്രദർശനങ്ങൾ നടത്തി.   
## ജീവിതരേഖ
കല്ലിശ്ശേരിയിലാണ് ജനനം. തിരുവനന്തപുരം ഫൈൻ ആർട്സിലും കോളേജ് ഓഫ് ആർട്സ്, ഡൽഹിയിലുമായി പഠനം. തിരുവനന്തപുരം ഫൈൻ ആർട്സിൽ കുറച്ചു കാലം അദ്ധ്യാപകനായി. ഫൗണ്ടേഷൻ ഫോർ വിഷ്വൽ ആർട്സിലെ ഗ്രാന്റോടെ കലാപഠനത്തിനായി നെതർലന്റ്സിലെത്തി. 
## കൊച്ചി-മുസിരിസ് ബിനാലെ 2014
കൊച്ചി-മുസിരിസ് ബിനാലെ 2014 ൽ ഇദ്ദേഹത്തിന്റെ പേരിടാത്ത നാല് ചിത്രങ്ങളോടെ (അൺടൈറ്റിൽഡ്) പ്രദർശിപ്പിച്ചിരുന്നു.  ശാന്തമായ ഒരു സമുദ്രതീരത്ത് തെങ്ങുകൾ നിറഞ്ഞ പ്രകൃതി ദൃശ്യത്തിനിടയിലൂടെ ഒരു അഗ്നിപർവതം ഉയർന്നു നിൽക്കുന്നതായി ഈ കലാസൃഷ്ടിയിൽ കാണാം. പെട്ടെന്ന് രംഗം ഇരുണ്ട ദുശ്ശകുനത്താൽ നിറയുകയും, മുകളിലെ മേഘങ്ങൾ ആണവസ്‌ഫോടനത്തിന്റെ ഭയാനകതയിലേക്ക് പരിവർത്തിക്കുകയും ചെയ്യുന്ന കാഴ്ചയാണിത്.
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:1968-ൽ ജനിച്ചവർ
പാരച്യൂട്ട് റെജിമെന്റ് (ഇന്ത്യ)

കരസേനയിൽ ഇന്ന് നിലവിലുള്ള റെജിമെന്റുകളിൽ ഒന്നാണ്  പാരച്യൂട്ട് റെജിമെന്റ് . ഇത് നിലവിൽ വന്നത് 1952 ലാണ്.

## അവലംബം

വർഗ്ഗം:ഇന്ത്യൻ കരസേന
പലാവാൻ

thumb|200px|right|ഫിലിപ്പീൻസിന്റെ ഭൂപടത്തിൽ പലാവാൻ (ചുവപ്പുനിറത്തിൽ)

ഫിലീപ്പീൻസ് ദ്വീപസമൂഹത്തിലെ ദ്വീപുകളിലൊന്നിന്റെയും അതിനൊപ്പം മറ്റു ദ്വീപുകൾ ചേർന്ന ഒരു ഫിലിപ്പീൻ പ്രവിശ്യയുടേയും പേരാണ് **പലാവാൻ**. ഫിലിപ്പീൻസിന്റെ പടിഞ്ഞാറേ അതിർത്തിയാണത്.  അധികാരസീമ കണക്കിലെടുത്താൽ ഫിലിപ്പീൻസിലെ ഏറ്റവും വലിയ പ്രവിശ്യയാണു പലാവാൻ. തലസ്ഥാനം പോർട്ടോ പ്രിൻസെസാ പട്ടണമാണ്. ഫിലിപ്പീൻ ദ്വീപസമൂഹത്തിന്റെ തെക്കുപടിഞ്ഞാറൻ അതിർത്തിയിൽ സ്ഥിതിചെയ്യുന്ന പലാവാൻ വടക്ക് ഫിലിപ്പീൻസിന്റെ ഭാഗമായ മിന്ദോരോ ദ്വീപും, തെക്ക് ഇന്തോനേഷ്യയിലെ ബോർണിയോ ദ്വീപും പലാവാന്റെ അതിരുകളായിരിക്കുന്നു.

## ഭൂപ്രകൃതി
thumb|250px|left|പലാവാൻ പ്രവിശ്യയിലെ പ്രദേശങ്ങൾ
നീണ്ട് വീതികുറഞ്ഞ പലാവാൻ ദ്വീപും അതിനു ചേർന്നുള്ള ചെറുദ്വീപുകളും ഉൾക്കൊള്ളുന്നതാണ് **പലാവാൻ** പ്രവിശ്യ. അതിന്റെ ഭാഗമായി വടക്കുകിഴക്കുള്ള കലാമിയൻ ദ്വീപസമൂഹത്തിൽ ബുസുവാംഗാ, കൊറോൺ, കുലിയോൺ ദ്വീപുകൾ അടങ്ങുന്നു. പലാവാൻ ദ്വീപിന്റെ പടിഞ്ഞാറേയറ്റത്തെ തൊട്ടുനിൽക്കുന്ന ഡുറാംഗാൻ ബോർണിയോക്കടുത്തുള്ള ബലാബാക്ക് ദ്വീപ് എന്നിവയും ഈ പ്രവിശ്യയുടെ ഭാഗമാണ്. ഇവയ്ക്കു പുറമേ, കുയോ ദ്വീപുകളും സുലു കടലും ഈ പ്രവിശ്യയിൽ ഉൾപ്പെടുന്നു.  ഇവക്കുപുറമേ, പടിഞ്ഞാറോട്ടുമാറി ചൈനയുമായി തർക്കത്തിലിരിക്കുന്ന സ്പാർട്ട്ലി ദ്വീപികളും ഈ പ്രവിശ്യയുടെ ഭാഗമായി ഫിലിപ്പീൻസ് കണക്കാക്കുന്നു. കലായാൻ എന്നാണു ആ ദ്വീപുകളുടെ പ്രാദേശികനാമം. 2000 കിലോമീറ്ററോളം നീളം വരുന്ന പലാവാന്റെ കടലോരം, സമീപത്തുള്ള 1700-ലധികം ചെറുദ്വീപുകളും, പാറക്കെട്ടുകളും പഞ്ചാരമണൽത്തീരങ്ങളും ചേർന്നതാണ്. പലാവാൻ ദ്വീപിലെ മലഞ്ചെരുവുകളെ വർഷവനങ്ങൾ പൊതിഞ്ഞിരിക്കുന്നു. സമുദ്രനിരപ്പിൽ നിന്ന് 3500 അടിയോളം ഉയരമുള്ള ഈ മലനിരകളിലെ ഏറ്റവും ഉയർന്ന മണ്ടലിങ്കാൻ കൊടുമുടി 6843 അടി ഉയരമുള്ളതാണ്.

### കാലാവസ്ഥ
പലാവാൻ പ്രവിശ്യയിൽ രണ്ടു കാലാവസ്ഥാമേഖലകളുണ്ട്. വടക്കും തെക്കുമുള്ള അതിരുകളിലും പടിഞ്ഞാറൻ തീരം മുഴുവനുമുള്ള കാലാവസ്ഥ ആറുമാസത്തെ വേനലും ആറുമാസത്തെ മഴയും ചേർന്നതാണ്.  കിഴക്കൻ തീരത്തെ കാലാവസ്ഥയിലെ ദൈർഘ്യം കുറഞ്ഞ വേനൽ മൂന്നുമാസം മാത്രം നീളുന്നു. ദ്വീപുകളുടെ തെക്കുഭാഗത്ത് ഭൂമദ്ധ്യമേഖലയിലെ ന്യൂനമർദ്ദത്തിന്റെ സ്വാധീനം മിക്കവാറും ഇല്ല. എന്നാൽ വടക്കൻ പലാവാനിൽ ജൂലൈ-ആഗസ്ത് മാസങ്ങളിൽ ധാരാളം മഴ പെയ്യാറുണ്ട്. മാർച്ച് മുതൽ ജൂൺ തുടക്കം വരെ കടൽ ശാന്തമായിരിക്കുമെന്നതിനാൽ കപ്പൽയാത്ര എളുപ്പമാണ്.


Sabang, Palawan, Philippines.jpg
Roxas, Sulu Sea, Trees, Palawan, Philippines.jpg
Palawan Island, Forest, Trees, Philippines.jpg
San Vicente, Twilight on the beach 2, Palawan, Philippines.jpg
Port Barton, Bay coastline, Sunset on the beach, Palawan, Philippines.jpg
Beach in El Nido Bay, Palawan, Philippines.jpg
Palawan, Philippines, Pastoral scenery.jpg


## അവലംബം


വർഗ്ഗം:ഫിലിപ്പീൻസിലെ പ്രവിശ്യകൾ
വർഗ്ഗം:ഫിലിപ്പീൻസ്
സ്റ്റീഫൻ ഫ്ലെമിംഗ്

സ്റ്റീഫൻ പോൾ ഫ്ലെമിംഗ് എന്ന** സ്റ്റീഫൻ ഫ്ലെമിംഗ്** (ജനനം ഏപ്രിൽ 1,1973 ക്രൈസ്റ്റ്‌ചർച്ച്‍,ന്യൂസിലൻഡ്) ഒരു മുൻ ന്യൂസിലന്റ് ക്രിക്കറ്റ് താരവും  ന്യൂസിലൻഡ് ദേശീയ ക്രിക്കറ്റ് ടീമിന്റെ മുൻ നായകനുമാണ്.ന്യൂസിലൻഡിനു വേണ്ടി 111 ടെസ്റ്റ് മൽസരങ്ങളും 280 ഏകദിന മൽസരങ്ങളും  കളിച്ചിട്ടുള്ള ഫ്ലെമിംഗ് ന്യൂസിലന്റിന്റെ എക്കാലത്തെയും മികച്ച ബാറ്റ്സ്മാന്മാരിലൊരാളായാണ് അറിയപ്പെടുന്നത്.1994 ൽ ഇന്ത്യക്കെതിരായ ടെസ്റ്റ് മൽസരത്തിലൂടെ അന്താരാഷ്ട്ര ക്രിക്കറ്റിൽ അരങ്ങേറിയ ഫ്ലെമിംഗ് 14 വർഷത്തോളം ന്യൂസിലൻഡ് ടീമിനെ നയിച്ചു. ന്യൂസിലൻഡിനെ ഏറ്റവുമധികം ടെസ്റ്റ് വിജയങ്ങളിലേക്ക് നയിച്ച നായകൻ ഫ്ലെമിംഗാണ് (28).ഇടം കൈയൻ ബാറ്റ്സ്മാനും മീഡിയം പേസ് ബൗളറുമായ ഫ്ലെമിംഗ് ന്യൂസിലൻഡിനു വേണ്ടി ഏകദിന ക്രിക്കറ്റിൽ എണ്ണായിരത്തിലേറെ റൺസ് നേടുന്ന ഏക താരമാണ്.ആഭ്യന്തര ക്രിക്കറ്റിൽ വെല്ലിംഗ്ടൺ ടീമിനുവേണ്ടിയും അദ്ദേഹം കളിച്ചിട്ടുണ്ട്
.2008ൽ അന്താരാഷ്ട്ര ക്രിക്കറ്റിൽ നിന്നും വിരമിച്ച ഫ്ലെമിംഗ് നിലവിൽ ഇന്ത്യൻ പ്രീമിയർ ലീഗ് ടീമായ  ചെന്നൈ സൂപ്പർ കിംഗ്സിന്റെ മുഖ്യ പരിശീലകനായി സേവനമനുഷ്ടിക്കുന്നു .

## അവലംബം

## പുറത്തേക്കുള്ള കണ്ണികൾ

*
*
*Stephen Fleming: Home page 
*New Zealand Cricket, the official website of New Zealand Cricket Inc 
*

വർഗ്ഗം:1973-ൽ ജനിച്ചവർ
വർഗ്ഗം:ഏപ്രിൽ 1-ന് ജനിച്ചവർ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ